hotchpotch/miracl-hf-unified huggingface dataset:
กาฝาก
กาฝาก () เป็นพืชใบเลี้ยงคู่ในวงศ์ Loranthaceae อันดับ Santalales สกุล Loranthaceae ชื่อไทยว่า "กาฝากของส้มโอ" ชื่อท้องถิ่น เดี้ยงแปงซ่าง(เมี่ยน)มักอาศัยเกาะขึ้นกับพืชอื่น และแย่งอาหารจากพืชที่เกาะอยู่และ บางชนิดก็แย่งอาหารจากพวกกาฝากด้วยกันพืช กาฝากต้องพึ่งพาต้นไม้อื่นในการดำรงชีวิต เพราะมันไม่สามารถเกาะอยู่บนต้นไม้อื่นเฉยๆแบบกล้วยไม้ ว่านไก่แดง หรือนมตำเรีย ซึ่งเป็นพืชอิงอาศัย (epiphyte) แต่มันจะต้องแทงรากเข้าไปในท่อลำเลียงน้ำและแร่ธาตุของต้นไม้อื่นนั้น เพื่อแย่งเอามาเป็นอาหารของมัน เพราะกาฝากเป็นพืชเบียน (parasite) บนคาคบไม้ จึงแตกต่างจากกล้วยไม้และพืชอิงอาศัยอื่น ๆ
กาฝากเป็นพืชที่มีเนื้อไม้แข็ง มีใบเขียวชอุ่ม และผลัดใบตามฤดูกาล จากลักษณะของลำต้น กาฝากเป็นไม้พุ่มที่มีกิ่งก้านสาขามากมาย มีใบเป็นใบเดี่ยวที่ติดเรียงแบบตรงกันข้าม (opposite)ขอบใบเรียบ เนื้อใบเหนียวหนา บางชนิดมีใบกว้าง แต่บางชนิดมีใบแคบ พวกกาฝากจะมีรากชนิดหนึ่ง เรียกว่า รากเบียน (haustoria) ที่แทงทะลุเปลือกไม้เข้าไปถึงขั้นเยื่อสร้างความเจริญเติบโต (Cambium) ของพืชที่เกาะอาศัยอยู่ พืชกาฝากแบ่งออกเป็น
กาฝากเป็นพืชในวงศ์ลอแรนทาซิอี (Loranthaceae) ซึ่งมีหลายสกุล และมากมายหลายชนิด พบขึ้นทั่วไปตามต้นไม้ต่างๆ และมักเรียกชื่อตามต้นไม้ที่เกาะเบียนอยู่ เช่น กาฝาก มะม่วง กาฝากก่อตาหมู เป็นต้น
ดอกกาฝากมีทั้งที่เป็นดอกเดี่ยวและดอกช่อที่ติดกันเป็นกลุ่ม(dichasium) ขึ้นอยู่กับชนิดของกาฝาก เมื่อนำดอกกาฝากมาพิจารณาดู จะเห็นว่า ดอกกาฝากมีกลีบเรียงเป็น 2 วงชั้น กลีบใน (petal) มี 2-3 กลีบ กลีบนอก (sepal) มี 2-3 กลีบเช่นกัน
ผลของกาฝากมักมีสีขาว มีเปลือกเหนียว หรือแข็ง ภายในมีเมล็ดเพียงเมล็ดเดียว ซึ่งมีเมือกเหนียวๆห่อหุ้มไว้ เมือกเหนียวๆ นี้เองที่ทำให้เมล็ดกาฝากเกาะติดอยู่บนกิ่งไม้ได้นานๆและเหนียวแน่น จนกว่าจะงอกเป็นต้นกาฝากเล็กๆ มีรากเจาะดูด (haustoria) แทงเข้าไปในท่อลำเลียงน้ำและแร่ธาตุของต้นไม้ได้
เมล็ดกาฝากไม่สามารถแพร่พันธุ์ได้เอง ถ้าหากผลสุกจนแก่จัด จะร่วงหล่นลงสู่พื้นดิน ถึงจะร่วงหล่นลงบนกิ่งไม้บ้าง แต่ผลนั้นยังมีเนื้อผลไม้หุ้มเมล็ดอยู่ จึงไม่มีวันที่เมล็ดกาฝากจะไปติดอยู่ตามกิ่งไม้ต่างๆได้เลย นอกจากจะอาศัยนกเท่านั้น เพราะนกจะกินผลกาฝากเข้าไปเป็นอาหาร แล้วถ่ายเมล็ดกาฝากออกมาพร้อมกับมูลของมัน นกที่ช่วยแพร่พันธุ์ให้กับต้นกาฝาก คือ นกกาฝาก (Flowerpeckers) เนื่องจากเมล็ดกาฝากมียางเหนียวๆหุ้มอยู่ จึงติดอยู่ที่ปากของนก ทำให้นกเกิดความรำคาญ ต้องเอาปากไปเช็ดกับกิ่งไม้ที่มันเกาะ จนเมล็ดกาฝากติดอยู่กับกิ่งไม้ แล้วงอกงามเป็นต้นกาฝากเกาะกินต้นไม้นั้นในเวลาต่อมา ในขณะที่นกเหล่านี้สอดจะงอยปากเข้าไปดูดกินน้ำหวานในกรวยดอกกาฝาก ละอองเกสรตัวผู้จะติดตามปากและขนบริเวณหน้าผากของนก เมื่อนกเหล่านี้สอดจะงอยปากเข้าไปดูดกินน้ำหวานในดอกกาฝากดอกอื่น ละอองเกสรตัวผู้จึงร่วงหล่นและผสมกับเกสรตัวเมียในดอกกาฝากดอกนั้น ทำให้กาฝากต้นนั้นติดผลได้ ในทางชีววิทยาถือว่าเป็นการพึ่งพาอาศัยซึ่งกันและกันระหว่างนกกับต้นกาฝากแบบชั่วคราว
ซูฟอลส์
ซูฟอลส์ () เป็นเมืองใหญ่ที่สุดในรัฐเซาท์ดาโคตา สหรัฐอเมริกา เป็นเคาน์ตีซีตของมินนีฮาฮาเคาน์ตี ตั้งอยู่ริมฝั่งแม่น้ำบิกซู เป็นเมืองที่มีการเจริญเติบโตเร็วเป็นอันดับ 47 ของสหรัฐอเมริกา มีการเจริญเติบโต 22% ตั้งแต่ปี ค.ศ. 2000 จากข้อมูลประชากรในปี ค.ศ. 2010 ซูฟอลส์มีประชากร 153,888 คน
บริดจ์ทาวน์
บริดจ์ทาวน์ () เป็นเมืองหลวงและเมืองที่ใหญ่ที่สุดของประเทศบาร์เบโดส มีสนามบินนานาชาติแกรนต์ลีย์อดัม ตั้งอยู่ทางตะวันออกเฉียงใต้ของเมือง รับผู้โดยสารจากทั้งสหราชอาณาจักร สหรัฐอเมริกา แคนาดา และแคริบเบียน
ในอดีตเป็นเมืองหลวงหนึ่งในสามเมืองของสหพันธรัฐอินเดียตะวันตก สถานที่ตั้งของเมืองก่อตั้งขึ้นโดยผู้ตั้งรกรากชาวอังกฤษในปี ค.ศ. 1628 โดยการนำของเซอร์ วิลเลียม คอร์ตเทน ที่เซนต์เจมส์ทาวน์ ปัจจุบันเป็นเมืองจุดหมายปลายทางที่สำคัญในแคริบเบียน มีความสำคัญด้านเศรษฐกิจ สนเทศศาสตร์ การชุมนุม และท่าเรือสำราญ ในวันที่ 25 มิถุนายน ค.ศ. 2011 ย่านเมืองเก่าและแกร์ริสัน ได้รับเลือกเป็นมรดกโลกโดยยูเนสโก
แฟรนซิสทาวน์
แฟรนซิสทาวน์ () เป็นเมืองใหญ่เป็นอันดับ 2 ของประเทศบอตสวานา มักเรียกว่าเป็น เมืองหลวงทางเหนือ ตั้งอยู่ทางตะวันออกของประเทศ ราว 400 กม. ทางทิศเหนือ-ตะวันออกเฉียงเหนือของเมืองหลวงประเทศ กรุงกาโบโรเน เคยเป็นศูนย์กลางในยุคตื่นทองของแถบแอฟริกาใต้ ยังคงหลงเหลือเหมืองร้างอยู่ ปัจจุบันเป็นศูนย์กลางการค้าในเขตเกษตรกรรม
ยุงงัน
แม่น้ำยุงงัน () เป็นแม่น้ำในประเทศสวีเดนมีความยาว 322 กม. มีต้นกำเนิดอยู่ใกล้กับเมืองทรอนด์เฮมและชายแดนนอร์เวย์ ไหลไปทางตะวันออกเฉียงใต้ลงสู่อ่าวบอทเนีย ใกล้เมืองซุนด์สวัลล์
ไวต์ทาวน์
ไวต์ทาวน์ () เป็นวงดนตรีของ โจติ พราคาช มิชรา ไวต์ทาวน์ประสบความสำเร็จกับซิงเกิลในปี 1997 "ยัวร์วูแมน" (Your Woman) ติดอันดับ 1 ในชาร์ตซิงเกิลแห่งสหราชอาณาจักรในเดือนมกราคมในปีนั้น และติดอันดับที่ 23 ในบิลบอร์ดฮอต 100 ของสหรัฐอเมริกา
เกนโจ กูลาน
เกนโจ กูลาน () เกิดเมื่อปี พ.ศ. 2512 เขาเป็นศิลปินผู้มีกรอบและแนวความคิดเป็นของตนเอง ปัจจุบันเขาพักอาศัยอยู่ในนครอิสตันบูล ประเทศตุรกี นอกจากเขาจะสร้างผลงานศิลปะด้วยการเพ้นท์ภาพและการแกะสลักภาพแล้ว เขายังได้ติดตั้งสื่อที่มีความแปลกใหม่ในการแสดงผลงานศิลปะของเขาอีกด้วย กูลาน จบการศึกษาจากคณะรัฐศาสตร์ มหาวิทยาลัย Bosphorus หลังจากนั้นได้ศึกษาต่อปริญญาโทในคณะศิลปศาสตร์ สาขาสื่อสารมวลชนมหาวิทยาลัย New School นครนิวยอร์ก กูลาน มีผลงานการจัดแสดงนิทรรศการงานศิลปะตามที่ต่าง ๆ มากมาย เช่น กรุงเบอร์ลิน โซล กรุงเอเธนส์ และได้รับรางวัลอีกหลายรางวัล อาทิ BP, Lions, EMAF นอกจากนี้ กูลาน ได้ยังถูกเสนอชื่อเพื่อรับรางวัล European ศิลปะ prize ในปี 2011 อีกด้วย ปัจจุบัน กูลาน เป็นอาจารย์สอนอยู่ที่ Mimar Sinan Academy ในนครอิสตันบูล
มังกะยอชวา (แก้ความกำกวม)
มังกะยอชวา หรือ มังศรีชวา (Mingyi Swa; "มิงจีสว่า") เป็นอิสริยยศของเจ้านายพม่าหลายพระองค์ หรืออาจหมายถึง
แดเนียล บราวน์
แดเนียล บราวน์ () เกิดวันที่ 10 เมษายน ค.ศ. 1988 ที่โลเธอร์สเดล นอร์ทยอกเชอร์ เป็นนักกีฬายิงธนูชาวสหราชอาณาจักร (อังกฤษ)
แดเนียล บราวน์ เข้าแข่งขันระดับนานาชาติครั้งแรกในรายการยิงธนูชิงแชมป์ยุโรป (สำหรับนักกีฬาที่มีความพิการ) ที่นิมเบิร์ค ใน ค.ศ. 2006 เธอได้เข้าสู่รอบเซมิไฟนอลของรายการโอเพ่นคลาสคันธนูแบบทดกำลัง และเป็นฝ่ายแพ้ต่อ กัลบิน ซู จากประเทศตุรกี ที่คะแนน 100 ต่อ 105 และเธอพลาดต่อเหรียญทองแดงภายหลังจากแพ้ต่อคู่แข่งร่วมชาติสหราชอาณาจักรอย่าง เมลานี คลาร์ค ที่คะแนน 101 ต่อ 109
จากนั้น เธอได้มีส่วนร่วมในรายการชิงแชมป์ยิงธนูโลก IPC ที่ชองจู ใน ค.ศ. 2007 การแข่งขันในรายการโอเพ่นคลาสคันธนูแบบทดกำลัง เธอสามารถคว้าเหรียญทองด้วยคะแนน 114 คะแนน (โดยเป็นฝ่ายชนะ กัลบิน ซู ด้วยคะแนน 116-107 ในรอบเซมิไฟนอล และ หวัง หลี่ จากประเทศจีน ด้วยคะแนน 114-108 ในรอบไฟนอล) เธอยังเป็นส่วนหนึ่งของทีมหญิงสหราชอาณาจักรที่ซึ่งได้รับเหรียญทองจากการแข่งขันรายการทีมของโอเพ่นคลาสคันธนูแบบทดกำลัง โดยเป็นฝ่ายชนะทีมญี่ปุ่นในรอบไฟนอลที่ 221-199 คะแนน
ใน ค.ศ. 2008 บราวน์ได้รับรางวัลเหรียญเงิน (ที่ซึ่งเธอได้แพ้ต่อ กัลบิน ซู ในรอบไฟนอล) ในรายการยิงธนูผู้พิการรับเชิญที่สโตกแมนด์วิลล์ หลังจากนั้น เธอได้ร่วมแข่งขันกีฬาพาราลิมปิกที่กรุงปักกิ่ง โดยเธอสามารถคว้าเหรียญทองในรายการคันธนูทดกำลังหญิง ซึ่งเธอเป็นฝ่ายชนะหวังในรอบควอเตอร์ไฟนอล, คลาร์คในรอบเซมิ และ ชิเอโกะ คามิยะ จากประเทศญี่ปุ่นในรอบไฟนอล (ที่คะแนน 112-98) ใน ค.ศ. 2009 เธอได้รับหนึ่งเหรียญเงินจากประเภทบุคคล และหนึ่งเหรียญทองจากประเภททีมในการแข่งขัน IPC ยิงธนูชิงแชมป์โลก ตามด้วย ค.ศ. 2010 โดยได้รับเหรียญทองในสามรายการ ซึ่งได้แก่ ในแอริโซนาคัพ, การแข่งขันยิงธนูคนพิการรับเชิญโลกสโตกแมนด์วิลล์ และการแข่งขันชิงแชมป์ยิงธนูพารายุโรป
เธอเป็นตัวแทนของประเทศอังกฤษในการยิงธนูของกีฬาเครือจักรภพ 2010 ที่เดลี โดยผ่านการคัดเลือก สองวันหลังจากการคัดเลือกในโคเวนทรีในเดือนมิถุนายน ที่ซึ่งเธอสามารถจบเกมการแข่งขันด้วยอันดับสองถัดจากมือหนึ่งของโลกอย่าง นิคกี้ ฮันท์ เธอเป็นนักกีฬาพาราลิมปิกคนแรกจากประเทศอังกฤษที่ร่วมแข่งขันรายการที่ใช้ความแข็งแรงทางกาย แม้ว่านักจักรยาน ซาราห์ สตอรีย์ (ผู้ได้รับรางวัลสองเหรียญทองของกีฬาจักรยานในพาราลิมปิก 2008) จะเข้าแข่งขันในฐานะนักกีฬาที่ใช้ความแข็งแรงทางกายในไม่กี่วันต่อมาเช่นเดียวกันก็ตาม เธอได้รับรางวัลเหรียญทองจากรายการธนูทดกำลังทีมหญิง โดยการชนะทีมชาติแคนาดาที่คะแนน 232-229 กับเพื่อนร่วมทีมอย่าง นิคกี้ ฮันท์ และ นิโคลา ซิมป์สัน
ใน ค.ศ. 2011 เธอได้รับรางวัลเหรียญทองจากประเภทบุคคลเพิ่มจากรายการ IPC เวิลด์แชมเปี้ยนชิปในตูริน ตามด้วยสองเหรียญเงินจากประเภททีมหญิงและประเภททีมผสม จากนั้นใน ค.ศ. 2012 เธอกับเพื่อนร่วมทีมของเธอได้รับรางวัลเหรียญเงินในประเภททีมหญิงของรายการแอริโซนาคัพ และเหรียญทองแดงในประเภททีมผสมของรายการเซี่ยงไฮ้เวิลด์คัพ
บราวน์ประสบกับอาการเจ็บปวดเฉพาะที่แบบซับซ้อนในเท้าทั้งสองข้าง และได้ทำการแข่งขันแบบนั่งลงพิงบนม้านั่งในช่วงพาราลิมปิก 2008 ในช่วงที่ซึ่งเธอได้เป็นนักศึกษากฎหมายที่มหาวิทยาลัยเลสเตอร์ และได้ประสบความสำเร็จเป็นครั้งแรกในเวลาต่อมา
แหล่งที่มา:
ตัวร้ายที่มีพลังพิเศษ
ตัวร้ายที่มีพลังพิเศษ () เป็นตัวละครตัวร้ายรูปแบบหนึ่ง มักพบได้ในหนังสือการ์ตูน ภาพยนตร์แอกชัน หรือนิยายวิทยาศาสตร์บางประเภท คำภาษาอังกฤษใช้ supervillain บางครั้งใช้เพื่อให้เป็นไปในทางเดียวกันกับคำว่า superhero (ยอดมนุษย์) โดยให้มีตัวร้ายที่มีพลังพิเศษ เพื่อให้เป็นคู่ต่อสู้ที่สมน้ำสมเนื้อกับตัวเอกที่มีพลังพิเศษหรือยอดมนุษย์ โดยพลังพิเศษนี้อาจเป็นพลังทางกาย เวทมนตร์ ต่างดาว วิทยาศาสตร์ นอกจากนี้มักจะมีความเฉลียวฉลาด ทำให้สามารถวางแผนการซับซ้อน หรือสร้างเครื่องมือที่มีความสามารถพิเศษ เพื่อต่อสู้กับตัวเอกและบรรลุเป้าหมายของตัวเองให้ได้ ตัวร้ายที่มีพลังพิเศษจำนวนหนึ่งมีลักษณะที่เป็นไปตามลักษณะเฉพาะของตัวละครจริงที่เป็นทรราชย์ เจ้าพ่อ ผู้ก่อการร้าย บ่อยครั้งมักมีเป้าหมายครองโลก
ตัวร้ายที่มีพลังพิเศษในหนังสือการ์ตูนอเมริกาที่เป็นที่รู้จัก เช่น โจ๊กเกอร์, เล็กซ์ ลูเธอร์, ซิเนสโตร, กรีนกอบลิน, ดอกเตอร์ดูม, สแกร์โครว, ริดเดลอร์, ทูเฟซ, เดอะเพนกวิน, ดอกเตอร์ออกโทปุส, เวนอม และ คาร์เนจ ตัวละครเหล่านี้ปรากฏในภาพยนตร์ที่ดัดแปลงจากหนังสือการ์ตูนหลายเรื่อง นอกจากนี้ยังมีตัวร้ายหญิงที่มีพลังพิเศษ (supervillainesses) เช่น แคทวูแมน, ฮาร์ลีย์ ควินน์, ชีตาห์ และเซอร์ซี เป็นต้น
ตัวร้ายที่มีพลังพิเศษในสื่ออื่นที่ไม่ใช่หนังสือการ์ตูนเช่น Ernst Stavro Blofeld จากเรื่องชุด"เจมส์ บอนด์", ดาร์ธ เวเดอร์จาก"สตาร์ วอร์ส", เดอะ มาสเตอร์ จากเรื่องชุด "ดอกเตอร์ฮู", ลอร์ดโวลเดอมอร์ จากเรื่องชุด "แฮร์รี่ พอตเตอร์", ศาสตราจารย์มอริอาร์ตีจาก "เชอร์ล็อก โฮมส์" และฟรีเซอร์จาก "ดราก้อนบอล" เป็นต้น
อาลิน โมลโดเวียนู
อาลิน โมลโดเวียนู () เกิดวันที่ 3 พฤษภาคม ค.ศ. 1983 ที่โฟกชานี เป็นนักยิงปืนยาวอัดลม 10 เมตรชาวโรมาเนีย แชมป์โอลิมปิกในโอลิมปิกฤดูร้อน 2012 นอกจากนี้ เขายังเข้าแข่งขันในโอลิมปิกฤดูร้อน 2008 ที่ซึ่งเขาอยู่ในอันดับสี่
โมลโดเวียนูได้รับรางวัลเหรียญทองในรายการปืนยาวอัดลม 10 เมตร ในโอลิมปิกฤดูร้อน 2012 ด้วยคะแนนรวมที่ 702.1 คะแนน ในรอบคัดเลือก เขาทำคะแนนได้ 599 แต้ม ซึ่งเป็นระดับเดียวกันกับสถิติโอลิมปิกที่ จู ฉี่หนาน จากประเทศจีนทำไว้ในกรุงเอเธนส์ ใน ค.ศ. 2004
บัวคลี่
นางบัวคลี่ เป็นตัวละครในเรื่องขุนช้างชุนแผน เป็นลูกสาวของหมื่นหาญกับนางสีจันทร์ นางมีรูปโฉมงดงามราวกับสาวชาววัง เจ้าเมืองกรมการแห่งกาญจนบุรีรู้กิตติศัพท์ความงามของนางก็ส่งคนมาสู่ขอ แต่พ่อของนางไม่ยอมยกให้
เมื่อครั้งที่ขุนแผนเดินทางไปเสาะหาของวิเศษ ๓ อย่าง คือ กุมารทอง ดาบฟ้าฟื้น และม้าสีหมอก ก็ได้มาพบนางบัวคลี่เข้าก็มีความพอใจ จึงฝากตัวเข้าเป็นสมุนกับพ่อของนาง และได้นางเป็นภรรยา จนนางตั้งท้อง ต่อมาพ่อของนางเห็นว่าขุนแผนมีวิชาอาคมเหนือกว่า ก็เกรงว่าจะถูกยึดอำนาจ(บางก็บังคับให้ออกปล้นแต่ขุนแผนไม่ยอม) จึงสั่งให้นางบัวคลี่วางยาพิษฆ่าขุนแผนเสีย นางก็เชื่อฟังพ่อยอมกระทำตาม แต่ขุนแผนรู้ตัวเสียก่อนก็แค้นเคืองที่นางคิดไม่ซื่อ จึงแกล้งทำเป็นถูกพิษและไม่สบาย ครั้นนางนอนหลับก็ใช้มีดผ่าท้องของนางควักเอาลูกในท้องออกมาทำพิธีปลุกเสกเป็นกุมารทอง ส่วนนางก็เสียชีวิตลง
ฤดูพายุไต้ฝุ่นแปซิฟิก พ.ศ. 2500
ฤดูพายุไต้ฝุ่นแปซิฟิก พ.ศ. 2500 (ค.ศ. 1957) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก
ลาเวนเดอร์
ลาเวนเดอร์ (Lavandula) เป็นสกุลของพืชดอก ประกอบไปด้วยพืช 39 ชนิด ในวงศ์กะเพรา,วงศ์มินต์ ("Lamiaceae") เป็นพืชพื้นเมืองในยุคโบราณซึ่งถูกค้นพบจากเคปเวิร์ดและหมู่เกาะคานารี ทางตอนใต้ของยุโรปข้ามไปทางตะวันออกเฉียงเหนือของแอฟริกา, เมดิเตอร์เรเนียน, เอเชียตะวันตกเฉียงใต้จรดไปอินเดียตะวันออกเฉียงใต้
คำว่า "ลาเวนเดอร์" ในภาษาอังกฤษ เดิมถูกเข้าใจว่ามาจากคำภาษาฝรั่งเศสเก่าที่ว่า "lavandre" แต่ท้ายที่สุดคำว่าลาเวนเดอร์นั้นกลับมาจากภาษาละติน "lavare" (ชำระล้าง) ซึ่งอาจหมายถึงประโยชน์ของมันในการชำระล้างร่างกายและจิตใจ
ลาเวนเดอร์ถูกนำมาใช้อย่างกว้างขวางกับสมุนไพรและน้ำมันหอมระเหย และเชื่อว่าลาเวนเดอร์สามารถบรรเทาแมลงกัด, แผลไหม้ และอาการปวดหัวได้ นอกจากนี้ ช่อลาเวนเดอร์ยังสามารถขับไล่แมลง ดอกและเมล็ดลาเวนเดอร์สามารถช่วยให้การนอนหลับนั้นผ่อนคลาย การชงยอดอ่อนของลาเวนเดอร์ลงในถ้วยน้ำร้อนก็สามารถช่วยให้นอนหลับสบาย
ในศตวรรษที่ 21 นี้ ลาเวนเดอร์นั้นเป็นที่นิยมในอุตสาหกรรมมากมาย จากประโยชน์ในเรื่องของกลิ่นอันเป็นเอกลักษณ์ของมันซึ่งช่วยให้ผ่อนคลาย หลากหลายอุตสาหกรรมใช้ลาเวนเดอร์ในผลิตภัณฑ์ของพวกเขา แต่อุตสหกรรมที่ได้รับผลประโยชน์มากที่สุดเห็นจะเป็นอุตสาหกรรมน้ำหอมและผลิตภัณฑ์บำรุงผิว เช่น สบู่, ครีม เป็นต้น
หมู่เกาะลีเวิร์ด (แก้ความกำกวม)
หมู่เกาะลีเวิร์ด (Leeward Islands) อาจหมายถึง
หมู่เกาะลีเวิร์ด
หมู่เกาะลีเวิร์ด () เป็นหมู่เกาะทางตะวันออกของหมู่เกาะเวสต์อินดีส ทางตอนเหนือของหมู่เกาะเลสเซอร์แอนทิลลีส ที่เรียกชื่อว่าหมู่เกาะลีเวิร์ดเนื่องจากตั้งอยู่ในที่กำบังลมที่พัดมาจากทิศตะวันออกเฉียงเหนือ แนวหมู่เกาะตั้งต้นจากเกาะดอมินีกาซึ่งอยู่ทางใต้ไปยังหมู่เกาะเวอร์จินที่อยู่ทางเหนือ
จากตะวันตกเฉียงเหนือไปยังตะวันออกเฉียงใต้ ประกอบด้วย
ชนานา นุตาคม
ชนานา นุตาคม หรือเดิมชื่อ ชนาภา เกิดเมื่อวันที่ 23 พฤศจิกายน พ.ศ. 2506 เป็นนักแสดงชาวไทย เคยมีผลงานด้านอื่นเช่น ถ่ายโฆษณา เดินแบบ นักร้อง เธอเข้าสู่วงการตั้งแต่ยังไม่จบระดับ ปวช. การบัญชี แต่ต่อมาภายหลังก็จบปริญญาตรี มหาวิทยาลัยสุโขทัยธรรมาธิราช เมื่อปี พ.ศ. 2554 ชนานา มีผลงานต่อเนื่องปรากฏอยู่เบื้องหน้าบนจอโทรทัศน์ใน 2 ทศวรรษ และยังเป็นครูฝึกสอนนักแสดง
มีผลงานอัลบั้มเพลง "ขอบคุณที่ใช้บริการ" กับค่ายท็อปไลน์มิวสิค เพลงดังของชุดนี้คือเพลง "เลี้ยงไม่เชื่อง"
อังวะ
อังวะ (, "อี้นวะ" หรือ "อะวะ") ตั้งอยู่ในเขตมัณฑะเลย์ ประเทศพม่า เป็นเมืองหลวงเก่าของพม่าถึง 5 ครั้งในช่วง 360 ปีระหว่าง ค.ศ. 1365–1842 ทั้งในสมัยราชวงศ์อังวะ ราชวงศ์ตองอู และราชวงศ์โก้นบอง ในประวัติศาสตร์เมืองอังวะผ่านการสู้รบ ถูกปล้นสะดมและฟื้นฟูมาแล้วหลายครั้ง ปัจจุบันถูกทิ้งร้างอย่างสิ้นเชิง อันเป็นผลมาจากแผ่นดินไหวครั้งใหญ่เมื่อวันที่ 22 มีนาคม ค.ศ. 1839 ซากปรักหักพังที่เหลืออยู่ยังเป็นแหล่งท่องเที่ยวที่สำคัญในเขตมัณฑะเลย์
อังวะมีชื่อในภาษาบาลีว่า "รัตนปุระ" () พม่าออกเสียงว่า "ยะดะนาบูยะ" () ส่วนชื่ออังวะในภาษาพม่ามีความหมายว่า "ปากทะเลสาบ" เนื่องจากที่ตั้งทางภูมิศาสตร์ของเมืองตั้งอยู่ใกล้ทะเลสาบในเขตจังหวัดเจาะแซ
สายสุนีย์ จ๊ะนะ
สายสุนีย์ จ๊ะนะ เกิดวันที่ 15 มิถุนายน พ.ศ. 2517 ที่จังหวัดเชียงใหม่ เป็นนักกีฬาวีลแชร์ฟันดาบทีมชาติไทย สำเร็จการศึกษาระดับปริญญาตรีที่ คณะบริหารธุรกิจ สาขาการจัดการ มหาวิทยาลัยรัตนบัณฑิต
รุ่งโรจน์ ไทยนิยม
รุ่งโรจน์ ไทยนิยม เกิดวันที่ 16 ธันวาคม พ.ศ. 2529 เป็นนักกีฬาเทเบิลเทนนิสพาราลิมปิกชาวไทย ผู้ได้รับรางวัลเหรียญทองแรกของทีมชาติไทยในพาราลิมปิกฤดูร้อน 2012 ซึ่งนับเป็นเหรียญทองแรกของไทยในการแข่งขันเทเบิลเทนนิสในพาราลิมปิก จากการแข่งขันเทเบิลเทนนิสประเภทชายเดี่ยว คลาส 6 และในภายหลังจากเข้าสู่รอบชิงชนะเลิศ เขาได้โกนผมทันทีหลังจากที่ได้บนไว้
รุ่งโรจน์ ไทยนิยม เป็นคนพิการแต่กำเนิด บิดามารดาของเขาคือ พ.ต.ท.ชยานนท์ ไทยนิยม ซึ่งเป็นเลขาฯ ชมรมเทเบิลเทนนิสสำนักงานตำรวจแห่งชาติ กับ ปราณีต ไทยนิยม และเขามีพี่ชายชื่อ ศิรภพ ไทยนิยม ในวัยเด็ก รุ่งโรจน์มักถูกเพื่อนกลั่นแกล้งอยู่บ่อยครั้ง ต่อมา ผู้เป็นบิดาได้พาให้เขาได้พบกับ สุริยะ พ่วงสมบัติ มาเป็นผู้ดูแล ซึ่งในภายหลัง รุ่งโรจน์ได้เข้าแข่งขันในพาราลิมปิกฤดูร้อน 2008 แต่ไม่ได้รับเหรียญรางวัลในครั้งนั้น
ในการแข่งขันเทเบิลเทนนิสในพาราลิมปิกฤดูร้อน 2012 รุ่งโรจน์ซึ่งได้รับการจัดให้อยู่ในอันดับ 3 ของโลก เขาเป็นฝ่ายชนะ อเล็กซานเดอร์ เอซาอูรอฟ จากรัสเซีย 3-0 เกม ในรอบ 8 คนสุดท้าย จากนั้น รุ่งโรจน์เป็นฝ่ายชนะ ปีเตอร์ โรเซนไมเยอร์ จากเดนมาร์ก 3-2 เกม และในรอบชิงชนะเลิศ รุ่งโรจน์เป็นฝ่ายชนะ วาเรลา อัลวาโร จากสเปน ซึ่งเป็นมือหนึ่งของโลกด้วย 3-0 เกม ที่คะแนน 11-8, 11-8 และ 12-10 ที่ซึ่งเขาเป็นผู้ได้รับรางวัลเหรียญทองแรกของทีมชาติไทยในการแข่งขันพาราลิมปิกฤดูร้อน 2012
นาซีอูดุก
นาซีอูดุก () เป็นข้าวนึ่งแบบอินโดนีเซีย หุงกับกะทิ ที่มีจุดเริ่มต้นจากจาการ์ตา ซึ่งเป็นที่นิยมทั่วทั้งประเทศ นาซีอูดุกเป็นอาหารที่นิยมสำหรับผู้เดินทางไปกลับที่เร่งรีบในกรุงจาการ์ตา พบได้ตลอดทั้งวันตั้งแต่เช้าจนถึงกลางคืน
นาซีอูดุกในภาษาอินโดนีเซียแปลว่า "ข้าวผสม" เพราะการเตรียมอาหารต้องการส่วนผสมมากกว่าการหุงข้าวธรรมดา และมีเครื่องเคียงที่ต่างกันไป
นาซีอูดุกเป็นข้าวที่หุงกับกะทิแทนที่จะใช้น้ำ ใส่กานพลู อบเชย และตะไคร้ กินกับเครื่องเคียงได้หลากหลาย เช่น ไข่เจียว ไข่ต้ม เอิมปัล (เนื้อทอด) สตูเนื้อในซีอิ๊วหวาน ไก่ทอด เตอรีกาจัง (ปลาร้ากับถั่วลิสง) เต็มเปทอด หอมใหญ่ทอด หอมใหญ่ผัด ข้าวโพดทอด ซัมบัลบางชนิดนิยมรับประทานคู่กับนาซีอูดุกเช่น ซัมบัลกาจัง ซึ่งเป็นซัมบัลถั่วลิสง
ในแต่ละชุมชนรอบ ๆ จาการ์ตาจะมีรูปแบบอาหารที่หลากหลาย เช่น นาซีอูดุกซลีปี จากจาการ์ตาตะวันตก มีอาหารที่คล้ายกันในมาเลเซีย บรูไน สิงคโปร์ และภาคใต้ของไทยเรียกนาซีเลอมัก อาหารที่ต่างไปเล็กน้อยเรียกนาซีอูลัม
แปร
แปร, ปยี (, ) หรือ ปรอน (, ) เป็นเมืองในเขตพะโค (หงสาวดี) ของประเทศพม่า ตั้งอยู่ที่ราบลุ่มปากแม่น้ำอิรวดี ห่างจากย่างกุ้งไปทางทิศตะวันตกเฉียงเหนือ 260 กิโลเมตร
ในอดีต เมืองแปรเป็นศูนย์กลางของอาณาจักรศรีเกษตรของชนเผ่าปยูมาตั้งแต่คริสต์ศตวรรษที่ 1 เป็นศูนย์กลางการค้าเพราะอยู่เดินทางออกสู่ทะเลได้สะดวก
ฤดูพายุไต้ฝุ่นแปซิฟิก พ.ศ. 2501
ฤดูพายุไต้ฝุ่นแปซิฟิก พ.ศ. 2501 (ค.ศ. 1958) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนพฤษภาคมและพฤศจิกายน วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก
ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2501
ฤดูพายุไต้ฝุ่นแปซิฟิก พ.ศ. 2502
ฤดูพายุไต้ฝุ่นแปซิฟิก พ.ศ. 2502 (ค.ศ. 1959) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนพฤษภาคมและพฤศจิกายน วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก
ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2502
มาสค์ไรเดอร์ริวคิ : EPISODE FINAL
มาสค์ไรเดอร์ริวคิ : EPISODE FINAL () เป็นภาพยนตร์จากซีรีส์มาสค์ไรเดอร์ ซีรีส์ เรื่องมาสค์ไรเดอร์ริวคิ สร้างโดยบริษัท อิชิโนโมริโปรดักชัน และโตเอะ กำกับภาพยนตร์โดย เรียวตะ ทาซากิ เขียนบทโดยโทชิกิ อิโนอุ ออกฉายเมื่อวันที่ 17 สิงหาคม ค.ศ. 2002 โดยจะออกฉายพร้อมกับภาพยนตร์เรื่อง
ร่างแปลงมาสค์ไรเดอร์ของชินจิด้านกระจก มีลักษณะคล้ายริวคิแต่ตัวชุดเป็นสีดำ นอกจากนี้มีความแตกต่างกับริวคิคือดวงตาและสัญลักษณ์
นาซีอูลัม
นาซีอูลัม (อินโดนีเซียและ) เป็นข้าวนึ่งที่ผสมสมุนไพรหลายอย่าง เช่น บัวบก หรือแมงลัก ผัก และเครื่องเคียงอื่น ๆ อาหารนี้เป็นอาหารของชาวมลายูที่มีความแตกต่างไปบ้างระหว่างในมาเลเซียและอินโดนีเซีย
ในอินโดนีเซีย นาซีอูลัมเป็นอาหารของชาวเบอตาวีและชาวมลายูในสุมาตรา รวมทั้งชาวบาหลี ในจาการ์ตามีนาซีอูลัมสองชนิดคีอแบบน้ำของทางเหนือและตอนกลางของจาการ์ตา และแบบแห้งของทางใต้ ในอินโดนีเซีย นาซีอูลัมปรุงรสเผ็ดด้วยพริก ใส่ถั่วลิสงและมะพร้าวคั่ว อาหารที่นิยมรับประทานกับนาซีอูลัม ได้แก่ เดินเดง ออมเล็ต มันฝรั่งทอด เต้าหู้ทอด เต็มเป และข้าวเกรียบ
นาซีอูลัมในมาเลเซียประกอบด้วยข้าวใส่สมุนไพรเช่น ใบพริก ใบมะม่วงหิมพานต์ หัวหอม มะพร้าวคั่ว บางครั้งใส่ปลาทอด พบได้ทั่วไปทางตะวันตกเฉียงเหนือของคาบสมุทรมลายู ส่วนทางตะวันออกเฉียงเหนือจะนิยมรับประทานข้าวยำหรือนาซีกราบูแทน
อันดับมหาเศรษฐีไทย
ด้านล่างนี้ คือ อันดับมหาเศรษฐีไทย
ข้อมูลจากนิตยสารฟอร์บส์
ดิอินโนเซนส์ออฟมุสลิม
ดิอินโนเซนส์ออฟมุสลิม เป็นภาพยนตร์อิสระ เกี่ยวกับศาสนาและการเมือง เข้าใจว่าเขียนและกำกับโดย นาคูลา เบสลีย์ นาคูลา (Nakoula Basseley Nakoula) โดยใช้ชื่อแฝงว่า "แซม บาซิล" (Sam Bacile) นอกจากนี้ ยังอ้างว่าเป็นนักพัฒนาอสังหาริมทรัพย์ชาวอิสราเอล-ยิว มีรายงานภายหลังว่า เขาเป็นชาวอียิปต์โดยกำเนิด นับถือศาสนาคริสต์นิกายคอปติก และในอดีตเคยใช้สมนามมาแล้วหลายชื่อ
เดือนกรกฎาคม พ.ศ. 2555 ผู้สร้างได้เผยแพร่บางส่วนของภาพยนตร์ ความยาว 14 นาที ผ่านทางเว็บไซต์ยูทูบ มีผู้แปลเป็นภาษาอารบิกและก่อให้เกิดการประท้วงอย่างรุนแรง หนังสือพิมพ์เดลีเทเลกราฟรายงานว่า ภาพยนตร์นำเสนอภาพของศาสดามุฮัมมัดในแบบตลกร้าย เป็นทั้งโรครักเด็ก (Pedophilia) รักร่วมเพศ และมีฉากเพศสัมพันธ์ในภาพยนตร์
ทางการอัฟกานิสถานได้ทำการปิดกั้นเว็บไซต์ยูทูบ เพื่อไม่ให้ชาวอัฟกันได้รับชมภาพยนตร์ตัวอย่าง
ในอียิปต์และลิเบีย ชาวมุสลิมผู้โกรธแค้นได้ก่อการประท้วง มีการปิดล้อมและทลายกำแพงสถานทูตสหรัฐประจำกรุงไคโร ประเทศอียิปต์ และใช้เครื่องยิงจรวดโจมตีสถานกงสุลสหรัฐในเบงกาซี ประเทศลิเบีย เมื่อวันที่ 11 กันยายน ค.ศ. 2012 ทำให้เจ้าหน้าที่การทูตสหรัฐเสียชีวิตอย่างน้อย 4 คน รวมทั้งนายคริสโตเฟอร์ สตีเวนส์ เอกอัครราชทูตสหรัฐในลิเบีย ซึ่งเสียชีวิตจากการสำลักควัน หลังขบวนรถถูกโจมตีขณะกำลังหลบหนี
ไอโฟน 5
ไอโฟน 5 () คือสมาร์ตโฟนระบบจอสัมผัสที่พัฒนาโดย บริษัทแอปเปิล ซึ่งเป็นรุ่นที่หกของ ไอโฟน ต่อมาจากรุ่น" ไอโฟน 4เอส" โดยมีงานเปิดตัวอย่างเป็นทางการเมื่อวันที่ 12 กันยายน พ.ศ. 2555 พร้อมกับ ไอพอดนาโน และไอพอดทัชรุ่นใหม่ เป็นสมาร์ตโฟนที่มีการนิยมใช้อย่างมาก
ขลู่
ขลู่ (ชื่อสามัญ:Indian Marsh Fleabane ชื่อวิทยาศาสตร์:"Pluchea indica" (L.) Less.)
เป็นพืชที่พบมากในประเทศเขตร้อน เช่น ประเทศไทย มาเลเซีย จีนและฟิลิปินส์ เป็นต้น ชอบขึ้นตามพื้นที่ชื้นแฉะ ขยายพันธุ์โดยการปักชำ เป็นพืชที่ปลูกค่อนข้างง่าย ขึ้นได้ในดินแทบจะทุกชนิด ขลู่มีชื่อพื้นบ้านว่า หนาดวัว หนาดงิ้ว หนวดวัวหรือหนวดงิ้ว(อุดรธานี) ขลู คลู(ภาคใต้) เพี้ยฟาน(ภาคตะวันออกเฉียงเหนือ) ขี้ป้าน(แม่ฮ่องสอน)
ขลู่เป็นพืชที่มีลักษณะเป็นไม้พุ่ม ขึ้นเป็นกอ แตกกิ่งก้านสาขามาก ลำต้นสูงประมาณ 0.5 - 2.5 เมตร ใบมีลักษณะค่อนข้างเรียบรูปไข่กลับ กว้างประมาณ 1-5 เซนติเมตรและยาว 2.5-10 เซนติเมตร ขอบใบหยักแบบฟันเลื่อย โดยรอบมีขนขาวๆปกคลุม ก้านใบสั้นมาก เนื้อใบบาง แผ่นใบเรียบเป็นมัน ใบค่อนข้างแข็งและเปราะ ใบมีกลิ่นหอมฉุน ช่อดอกงอกออกมาจากด้านบนและซอกของใบ กลีบดอกสีม่วง ส่วนของดอกสีม่วงหรือม่วงอ่อน ประกอบด้วยดอกย่อยจำนวนมาก มีทั้งดอกตัวผู้และดอกตัวเมีย ผลแห้งเมล็ดล่อน รูปทรงกระบอกเป็นสันเหลี่ยม 10 สัน ระยางค์มีน้อย สีขาว ยาวประมาณ 4 มม. ลำต้นกลมสีน้ำตาลแดง หรือเขียว ลำต้นและกิ่งก้านมีขนละเอียดปกคลุม เมล็ดมีลักษณะเป็นฝอยเล็กๆ เมื่อแก่จะปลิวไปตามลม
ขลู่เป็นพืชที่สามารถพบได้ตลอดปี สารเคมีที่พบในขลู่ ได้แก่ โซเดียม คลอไรด์และโพแทสเซียม ขลู่เป็นพืชที่สามารถสะสมโครเมียมในชีวมวลได้ถึง 51.3 mg/kg
ขลู่เป็นพืชที่รับประทานได้ ใบนำไปลวกจิ้มน้ำพริก หรือใส่ในแกงคั่ว นอกจากนั้น ยังนำใบไปตากแห้ง ใช้ทำชา ดื่มแก้กระหายน้ำ ช่วยลดน้ำหนัก ยอดอ่อนรับประทานเป็นผักจิ้มน้ำพริก หรือกินกับน้ำแกง ดอกนำไปยำกับเนื้อสัตว์ต่างๆ
ฤทธิ์ทางยาของขลู่ ทั้งต้นใช้ต้มเป็นยาช่วยขับปัสสาวะ แก้ปัสสาวะพิการ เบาหวาน ต้มอาบ แก้ผื่นคันและโรคผิวหนัง ใบและรากใช้แก้ไข้ พอกแก้แผลอักเสบ ใบกับต้นอ่อนใช้รักษาอาการปวดตามข้อ ใบช่วยรักษาโรคริดสีดวงทวาร โดยการคั้นน้ำจากใบสด แก้กระษัย เป็นยาอายุวัฒนะ รากสด รับประทานเป็นยาฝาดสมาน แก้บิด ไข้หวัด
มาร์โก ฟู
ฟู่ เจียจวิ้น (; ) หรือ มาร์โก ฟู (Marco Fu) เป็นนักสนุกเกอร์อาชีพจากฮ่องกง เขาเป็นที่รู้จักกันดีที่สุดสำหรับการได้แชมป์ในแกรนด์พริกซ์ในปี 2007 โดยเอาชนะ รอนนี่ โอซุลลิแวนในรอบชิง และเป็นรองแชมป์ในยูเคแชมเปียนชิป 2008 และในมาสเตอร์ 2011 เขายังผ่านเข้ารอบรองใน เวิลด์แชมเปียนชิป 2006 ในปัจจุบันเขาอาศัยอยู่ในย่านแฮปปีวัลลีย์ในฮ่องกง
พอล ฮันเตอร์
พอล แอลัน ฮันเตอร์ (; 14 ตุลาคม ค.ศ. 1978 – 9 ตุลาคม ค.ศ. 2006) เป็นนักสนุกเกอร์อาชีพชาวอังกฤษ ประวัติเต็มตัวของเขาได้ออกสื่ออย่างรวดเร็ว และเขากลายเป็นที่รู้จักในฉายา "เบคแคมแห่งผ้าสักหลาดหนา" (Beckham of the Baize) เพราะหน้าตาดีของเขาและหรูหราสไตล์
ฮันเตอร์ได้คว้าแชมป์รายการมาสเตอส์ (Masters) ถึงสามสมัย ฮันเตอร์รวบรวมเซนจูรีเบรกได้ 114 ครั้งในการแข่งขัน รวมทั้งเบรกสูงสุดคือ 146 ในรายการพรีเมียร์ลีก 2004 ฮันเตอร์คว้าแชมป์รายการเก็บคะแนนถึงสามสมัยได้แก่บริติชโอเพนและเวลส์โอเพน (สองครั้ง)
ในเดือนมีนาคม ปี 2005 ฮันเตอร์ป่วยเป็นโรคมะเร็งเน็ต และเสียชีวิตในปี 2006 ก่อนถึงวันเกิดครั้งที่ 28 ของเขา
พอล ฮันเตอร์ (แก้ความกำกวม)
พอล ฮันเตอร์ (1978–2006) นักสนุกเกอร์ชาวอังกฤษ
พอล ฮันเตอร์ อาจหมายถึง:
กลาก
กลากหรือขี้กลาก () เป็นโรคที่เกิดจากการติดเชื้อราบนผิวหนังของมนุษย์ สัตว์เลี้ยง เช่น แมว หรือปศุสัตว์ โรคนี้มีสาเหตุเกิดจากเชื้อราหลายชนิด โดยเฉพาะเชื้อราที่ทำให้เกิด parasitic infection (dermatophytes) ซึ่งกินเคราตินเป็นอาหาร เชื้อราพวกนี้เจริญเติบโตได้ดีในที่อุ่นและชื้น
โรคนี้พบได้บ่อยในกลุ่มนักกีฬา ลักษณะเด่นของโรคนี้คือ มีรูปขอบนูนแดงเด่นขึ้นมา
เชื้อราสายพันธุ์ Trichophyton และ Microsporum พบได้บ่อยที่สุด เชื้อราเหล่านี้จะติดเชื้อส่วนต่าง ๆ ของร่างกายตามรายชื่อด้านล่าง ชื่อเหล่านี้มาจากภาษาละติน
นาตาชา ดูเชฟ-ยานิช
นาตาชา ดูเชฟ-ยานิช (; ) เกิดวันที่ 24 มิถุนายน ค.ศ. 1982 ที่บาชคาพาลางคา สหพันธ์สาธารณรัฐสังคมนิยมยูโกสลาเวีย เป็นนักกีฬาแคนูสปรินท์ชาวฮังการี ผู้ได้รับรางวัลสองเหรียญทองโอลิมปิกในรายการแคนูสปรินท์ ในโอลิมปิกฤดูร้อน 2004 กับอีกเหรียญทองและเหรียญเงินในโอลิมปิกฤดูร้อน 2008 เมื่อครั้งที่แข่งขันให้แก่ทีมชาติฮังการี เธอยังได้รับเหรียญรางวัล 22 เหรียญจากรายการ ICF แคนูสปรินท์เวิลด์แชมเปี้ยนชิป โดยเป็นเหรียญทอง 18 เหรียญ (เค-1 200 ม.: ค.ศ. 2007, ค.ศ. 2009, ค.ศ. 2010; เค-2 200 ม.: ค.ศ. 2005, ค.ศ. 2006, ค.ศ. 2009, ค.ศ. 2010; เค-2 500 ม.: ค.ศ. 2005, ค.ศ. 2006; เค-2 1000 ม.: ค.ศ. 2005, ค.ศ. 2006; เค-4 200 ม.: ค.ศ. 2002, ค.ศ. 2006; เค-4 500 ม.: ค.ศ. 2006, ค.ศ. 2009, ค.ศ. 2010; เค-4 1000 ม.: ค.ศ. 2003, ค.ศ. 2006) และ 4 เหรียญเงิน (เค-1 500 ม.: ค.ศ. 2010, เค-1 4 x 200 ม.: ค.ศ. 2009, ค.ศ. 2010; เค-4 200 ม.: ค.ศ. 2009) และเป็นแชมป์ยุโรป 17 สมัย
นาตาชาเติบโตขึ้นในประเทศเซอร์เบียและเข้าแข่งขันให้แก่ประเทศเซอร์เบียและมอนเตเนโกรในโอลิมปิกฤดูร้อน 2000 ก่อนที่จะย้ายไปยังประเทศฮังการี เธอเป็นลูกสาวคนสุดท้องของ มิลาน ยานิช นักพายเรือแคนูชาวเซอร์เบียที่ได้รับรางวัลเหรียญเงินสำหรับทีมชาติยูโกสลาเวียในโอลิมปิกฤดูร้อน 1984 ที่ลอสแอนเจลิส พี่ชายทั้งสองของเธอ ซึ่งได้แก่ มีโช และ สเตียฟาน ยานิช ต่างก็เป็นนักพายเรือแคนูเช่นเดียวกัน และร่วมแข่งขันให้แก่ทีมชาติเซอร์เบียตั้งแต่ ค.ศ. 2004 ที่ซึ่งพวกเขาล้วนมีส่วนร่วมในการแข่งขันโอลิมปิกฤดูร้อน 2008 แม้ว่ามีโชจะได้รับการเสนอเพียงในฐานะตัวสำรองก็ตาม
เธอได้รับเลือกให้เป็นนักกีฬาหญิงแห่งปีของฮังการีใน ค.ศ. 2004 และ 2010 และร่วมทีมฮังการีกับ คาเธอลีน โควาช ใน ค.ศ. 2005, 2006 และ 2010
รถสัมภาระมีเครื่องห้ามล้อ
รถสัมภาระมีเครื่องห้ามล้อ (พ.ห.) หรือ รถโบกี้สัมภาระมีเครื่องห้ามล้อ (บพห.) (อังกฤษ: Brake Van อเมริกา: Caboose) เป็นยานยนต์รางชนิดหนึ่งซึ่งใช้พ่วงในขบวนรถไฟ เพื่อบรรทุกสิ่งของและใช้เป็นรถทำการของพนักงานรักษารถ ในอดีต ยานยนต์รางชนิดนี้มีความสำคัญมากในฐานะที่จะช่วยห้ามล้อได้นอกเหนือจากระบบห้ามล้อปกติของรถจักร โดยเฉพาะอย่างยิ่งเมื่อทำขบวนรถสินค้า ปัจจุบันในประเทศไทยยังมีรถชนิดนี้พ่วงไว้ตอนหน้าขบวนรถโดยสารทางไกล และตอนท้ายขบวนรถสินค้าทุกขบวน
รถสัมภาระมีเครื่องห้ามล้อ ใช้เป็นรถทำการของพนักงานรักษารถและพนักงานห้ามล้อ ซึ่งพนักงานเหล่านั้นมีหน้าที่กลับประแจมือแทนพนักงานสถานีเมื่อเกิดเหตุขัดข้อง ตลอดจนเฝ้าระวังเหตุอันตรายอันอาจเกิดแก่ขบวนรถไฟ รวมไปถึงจดบันทึกความเคลื่อนไหวของขบวนรถว่าถึงสถานีใดเวลาใด นอกจากนี้ บนรถยังมีเครื่องห้ามล้อมือที่พนักงานห้ามล้อสามารถใช้งานได้ หากขบวนรถใช้ความเร็วเกินควร ที่ว่างบนรถใช้ในการบรรทุกส่งสิ่งของที่มีขนาดใหญ่ รวมถึงสิ่งของที่ผู้อื่นที่มิได้โดยสารฝากส่ง
ในกิจการรถไฟไทย มีรถสำหรับบรรทุกสัมภาระที่พ่วงในขบวนรถโดยสารอีกสองชนิดคือ
รถตู้ใหญ่
รถตู้ใหญ่ (ต.ญ.) หรือ รถโบกี้ตู้ใหญ่ (บตญ.) (อังกฤษ:covered goods wagon อเมริกา:boxcar) เป็นรถสินค้าสำหรับใช้ในกิจการรถไฟชนิดหนึ่ง มีลักษณะเป็นตู้มีประตูเลื่อนปิด เพื่อให้สามารถบรรทุกสินค้าที่เสียหายง่ายถ้าเปียกฝนหรือหิมะ เช่น เยื่อกระดาษ ฟืน หนังสือพิมพ์ อาหาร ฯลฯ
รถตู้ใหญ่สามารถดัดแปลงให้มีฉนวนและเครื่องทำความเย็น เพื่อใช้บรรทุกสินค้าที่อาจบูดเสียได้ง่าย เนื่องจากรถตู้ใหญ่ไม่สามารถถอดตู้ออกจากตัวแคร่ได้ ทำให้ในปัจจุบันนิยมขนส่งสินค้าโดยใช้ตู้สินค้าซึ่งยกไปมาระหว่างรถบรรทุกและรถข้างโถงบรรทุกตู้สินค้าได้ อย่างไรก็ตามรถตู้ใหญ่ยังมีความสำคัญในด้านการขนส่งสินค้าชิ้นเล็ก สินค้าเกษตรและอุปกรณ์การบำรุงทางรถไฟ
ในยามสงคราม รถตู้ใหญ่นิยมใช้ขนส่งทหารและเชลยศึก
รี ซ็อล-จู
รี ซ็อล-จู (; เกิดเมื่อ 28 กันยายน พ.ศ. 2532) เป็นอดีตนักร้องประสานเสียงประชาชนเกาหลี มันซูแด สังกัดกองดนตรีประชาชนเกาหลี, กลุ่มนักร้องนำในชื่อ โมรันบอง กลุ่มแรก, นักร้องนำ วงอึนฮาซู (Unhasu Orchestra) และเป็นภริยาของ คิม จ็อง-อึน ประมุขประเทศเกาหลีเหนือ สมรสกันในปี 2553
รี ซ็อล-จู ปรากฏตัวทางสถานีโทรทัศน์กลางเกาหลี (เคซีทีวี) ครั้งแรก ในคอนเสิร์ตอึนฮาซู ออเครสตร้า ฉลองปีใหม่ ปี 2010 ในฐานะเป็นนักร้องประสานเสียง และคอนเสิร์ตอึนฮาซู ฉลองวันเกิดของอดีตประธานาธิบดีตลอดกาล คิม อิล ซุง ในช่วงเดือนเมษายน ปี 2010 และปรากฏในหลายคอนเสิร์ตเรื่อยมากในวงอึนฮาซูออเครสตร้า
รี ซ็อล-จู ได้เป็นนักร้องนำหญิง คอนเสิร์ตแรกคือ คอนเสิร์ตอึนฮาซู ออเครสตร้า ฉลองครบรอบ 65 ปี สถาปนาพรรคกรรมกรเกาหลี ในปี 2010 ซึ่งเป็นช่วงที่ ผู้นำ คิม จอง-อิล เปิดตัวว่าที่ผู้นำรุ่นต่อไปคือ คิม จอง อึน ใด้ชมคอนเสิร์ตนี้ด้วย ที่โรงละครในกรุงเปียงยาง
โดราเอมอน ตอน โนบิตะล่าโจรปริศนาในพิพิธภัณฑ์ของวิเศษ
โดราเอมอน เดอะ มูฟวี่ ตอน โนบิตะล่าโจรปริศนาในพิพิธภัณฑ์ของวิเศษ () เป็นโดราเอมอนฉบับภาพยนตร์การ์ตูนเรื่องยาว ผลงานของ ฟูจิโกะ เอฟ. ฟูจิโอะ และเป็นภาพยนตร์ชุดนี้ถือเป็นตอนที่ 33 ของโดราเอมอนฉบับภาพยนตร์ โดยได้ออกฉายในโรงภาพยนตร์เมื่อวันที่ 9 มีนาคม ค.ศ. 2013 (พ.ศ. 2556) และเข้าฉายในประเทศไทยวันที่ 17 ตุลาคม พ.ศ. 2556
เรื่องราวนี้เกิดขึ้นวันหนึ่งในขณะที่โดราเอมอนกำลังนอนหลับ ได้มีชายลึกลับที่มีชื่อว่าจอมโจรดีลักซ์ได้แอบมาขโมยกระดิ่งห้อยคอของโดราเอมอน โนบิตะจึงได้ใช้ "ชุดอุปกรณ์เชอร์ล็อกโฮมส์" ทำการค้นหาจนพบร่องรอยว่ากระดิ่งห้อยคอของโดราเอมอนน่าจะอยู่ที่พิพิธภัณฑ์ของวิเศษในโลกอนาคต พวกโนบิตะจึงพากันมุ่งหน้าไปที่นั่นทันที โดยได้รับความช่วยเหลือจากโดเรมี
ที่พิพิธภัณฑ์ของวิเศษในโลกอนาคตแห่งนี้เป็นสถานที่ซึ่งเก็บรวบรวมของวิเคษตั้งแต่ในอดีตจนถึงปัจจุบันไว้หมดทุกอย่างและจอมโจรดีลักซ์ก็หมายตาของวิเศษของที่นี่อยู่เหมือนกัน พวกโนบิตะจึงได้ร่วมมือกับ สารวัตมัสตาร์ด เพื่อค้นหากระดิ่งห้อยคอของโดราเอมอนโดยมี เคิร์ต เด็กหนุ่มผู้มีความมุ่งมั่นอยากเป็นช่างฝีมือทำของวิเศษ เป็นคนนำทางสำรวจตรวจสอบดูในพิพิธภัณฑ์ พวกโนบิตะจะได้กระดิ่งห้อยคอของโดราเอมอนกลับคืนมาหรือไม่ และตัวจริงของจอมโจรดีลักซ์เป็นใคร แล้วเขามีจุดประสงค์อะไรถึงได้ขโมยกระดิ่งห้อยคอของโดราเอมอนกันแน่
ภาพยนตร์เรื่องนี้ออกฉายในโรงภาพยนตร์เมื่อวันที่ 9 มีนาคม ค.ศ. 2013 (พ.ศ. 2556) และเว็บไซต์สถานีโทรทัศน์เอ็นเอชเคของญี่ปุ่น รายงานว่า ภาพยนตร์การ์ตูนเรื่อง "โดราเอมอน" กลายเป็นภาพยนตร์ภาคต่อที่มีผู้ชมมากที่สุดในญี่ปุ่น โดยมีผู้ชมในโรงภาพยนตร์กว่า 100 ล้านคน นับตั้งแต่เปิดตัวภาคแรกในปี 1980
ด้าน "โตโฮ" บริษัทผู้ผลิตและจัดจำหน่ายภาพยนตร์ประกาศ (25 มี.ค. 56) ว่า การ์ตูนโดราเอมอน ที่เล่าถึงหุ่นยนต์แมวสีฟ้าที่เดินทางข้ามเวลา ตอนที่ 33 ซึ่งมีชื่อตอนว่า "พิพิธภัณฑ์ของวิเศษของโนบิตะ" (Nobita′s Secret Gadget Museum) มีผู้ชมถึง 1.56 ล้านคน ภายในเวลา 2 สัปดาห์ นับตั้งแต่เปิดตัวเมื่อต้นเดือนมีนาคม ทำให้ยอดรวมผู้ชมภาพยนตร์การ์ตูนเรื่องนี้สูงกว่า 100 ล้านคน
สมเด็จพระราชินีฮะซัยมาแห่งอิรัก
สมเด็จพระราชินีฮะซัยมาแห่งอิรัก หรือ เจ้าหญิงฮะซัยมา บินต์ นาศิร (พ.ศ. 2427 - พ.ศ. 2478) ทรงเป็นเจ้าหญิงอาหรับ และทรงเป็นสมเด็จพระราชินีพระองค์แรกและสุดท้ายแห่งซีเรีย ทรงเป็นสมเด็จพระราชินีพระองค์แรกแห่งอิรัก โดยเป็นพระมเหสีในพระเจ้าฟัยศ็อลที่ 1 แห่งอิรัก และทรงเป็นสมเด็จพระราชชนนีแห่งอิรักในรัชสมัยของพระเจ้าฆอซีแห่งอิรัก
เจ้าหญิงฮะซัยมา บินต์ นาศิร ประสูติในปีพ.ศ. 2427 ทรงเป็นธิดาในนาศิร อิบต์ อะลีกับดิลเบอระห์ ฮะนุม ทรงประสูติที่กรุงเมกกะ
ในปีพ.ศ. 2447 ทรงอภิเษกสมรสกับเจ้าชายฟัยศ็อล บิน ฮุซัยน์ บิน อะลี อัลฮาชิมี พระโอรสในฮุซัยน์ บิน อะลี แกรนด์ชะรีฟแห่งมักกะฮ์กับอับดิยะห์ บิน อับดุลลาห์ มีพระโอรสรวมกัน 4 พระองค์
หลังจากการสิ้นสุดสงครามโลกครั้งที่หนึ่ง อาณาเขตปกครองของจักรวรรดิออตโตมันเดิมถูกแบ่งเป็นส่วนๆโดยชาติยุโรป หรือได้ประกาศเอกราช ในปีพ.ศ. 2463 เจ้าชายฟัยศ็อลทรงได้รับการสถาปนาเป็นพระมหากษัตริย์แห่งซีเรีย และเจ้าหญิงฮะซัยมาจึงได้รับการสถาปนาเป็นสมเด็จพระราชินีแห่งซีเรีย เมื่อคำสั่งมาถึงพระสวามี พระนางจึงพาพระโอรสธิดาย้ายไปยังที่พำนักใหม่คือพระราชวังหลวงในกรุงดามัสกัส แต่น่าเสียดายที่ทรงครองราชสมบัติเพียง 4 เดือนเท่านั้น ราชอาณาจักรซีเรียถูกล้มล้างหลังจากสงครามฝรั่งเศส - ซีเรีย และทำให้พระเจ้าฟัยศ็อลและพระราชินีฮะซัยมาสูณเสียพระอิศริยยศไป
ในปีพ.ศ. 2464 รัฐบาลอังกฤษได้กราบบังคมทูลเชิญอดีตพระเจ้าฟัยศ็อลแห่งซีเรียไปครองราชบัลลังก์แห่งใหม่ที่ราชอาณาจักรอิรัก ที่ซึ่งได้รับอำนาจในการปกครองจากนานาชาติ พระองค์ทรงตอบรับและได้รับการสถาปนาเป็นพระมหากษัตริย์แห่งอิรัก อดีตพระราชินีฮะซัยมาแห่งซีเรียจึงได้รับการสถาปนาเป็นสมเด็จพระราชินีแห่งอิรักและพระราชวงศ์ได้ย้ายไปประทับที่กรุงแบกแดดเมืองหลวงแห่งใหม่ของราชอาณาจักร
พระเจ้าฟัยศ็อลที่ 1 แห่งอิรักเสด็จสวรรคตในวันที่ 8 กันยายน พ.ศ. 2476 เจ้าชายฆอซี พระราชโอรสทรงครองราชบัลลังก์สืบต่อเป็น พระเจ้าฆอซีแห่งอิรัก พระนางจึงได้รับการสถาปนาเป็นสมเด็จพระราชชนนีแห่งอิรัก พระนางทรงดำรงพระชนม์ชีพทันพระราชพิธีอภิเษกสมรสของพระโอรสกับเจ้าหญิงอะลียะฮ์ บินต์ อะลีแห่งเฮแจซ
หลังจากพระโอรสครองราชย์ได้ 2 ปี สมเด็จพระราชชนนีฮะซัยมาแห่งอิรักสิ้นพระชนม์ในปีพ.ศ. 2478 ณ แบกแดด ประเทศอิรัก สิริพระชนมายุ 51 พรรษา
พระนางกับพระเจ้าฟัยศ็อลที่ 1 แห่งอิรักมีพระโอรสธิดาร่วมกัน 4 พระองค์ได้แก่
พระเจ้าฟัยศ็อลที่ 1 แห่งอิรัก
สมเด็จพระเจ้าฟัยศ็อลที่ 1 แห่งอิรัก หรือ สมเด็จพระเจ้าฟัยศ็อลที่ 1 แห่งซีเรีย พระนามเดิม: ฟัยศ็อล บิน ฮุซัยน์ บิน อะลี อัลฮาชิมี (; 20 พฤษภาคม ค.ศ. 1885 - 8 กันยายน ค.ศ. 1933) ทรงเป็นพระมหากษัตริย์แห่งราชอาณาจักรซีเรียหรือซีเรียอันยิ่งใหญ่ ในปีพ.ศ. 2463 และทรงเป็นปฐมพระมหากษัตริย์แห่งราชอาณาจักรฮัชไมต์อิรัก พระองค์ทรงเป็นสมาชิกราชวงศ์ฮัชไมต์
พระเจ้าฟัยศ็อลที่ 1 แห่งอิรักทรงราชาภิเษกสมรสกับเจ้าหญิงฮะซัยมา บินต์ นาศิร มีพระราชโอรสธิดาร่วมกัน 4 พระองค์ได้แก่
สุทธิพงษ์ สันติเทวกุล
เรืออากาศเอก สุทธิพงษ์ สันติเทวกุล (8 พฤศจิกายน พ.ศ. 2492 — ) เป็นนักกีฬาฟันดาบสากลชาวไทย เขาเข้าร่วมแข่งขันทั้งประเภทบุคคลและประเภททีม ในรายการเอเป้และเซเบอร์ ที่โอลิมปิกฤดูร้อน 1976 ซึ่งเรืออากาศเอกสุทธิพงษ์เป็นผู้ที่ วีระเดช โคธนี่ ให้ความเคารพนับถือ และได้รับการกล่าวถึงว่าเป็นผู้ที่รักกีฬาอย่างแท้จริง รวมทั้งเป็นผู้ทาบทามให้วีระเดชมาช่วยทีมชาติไทยอีกครา
สุทธิพงษ์ สันติเทวกุล เคยเข้าแข่งขันกีฬาฟันดาบในเอเชียนเกมส์ 1974 ที่กรุงเตหะราน ประเทศอิหร่าน และโอลิมปิกฤดูร้อน 1976 ที่มอนทรีออล ประเทศแคนาดา ร่วมกับ เสน่ห์ เชาว์สุรินทร์ และ ทวีวัฒน์ หุราพันธ์ นอกจากนี้ เขายังเป็นผู้นำไก่แจ้สีขาวหางดำจากประเทศญี่ปุ่น มาพัฒนาสายพันธุ์ให้แก่ชาวไทย ซึ่งเขาเคยร่วมส่งไก่แจ้เข้าประกวด และได้อันดับ 1 ในหลายรายการ อาทิ การประกวดไก่แจ้ ซึ่งจัดขึ้นโดยสมาพันธ์ไก่แจ้แห่งประเทศไทย ที่สนามหลวง 2 ในวันที่ 23 กรกฎาคม พ.ศ. 2549 และงานวันสู่เหย้าชาวไก่แจ้ ครั้งที่ 3 ในวันที่ 12 พฤศจิกายน ของปีเดียวกัน
วันที่ 5 กันยายน พ.ศ. 2554 ร.อ.สุทธิพงษ์ สันติเทวกุล เข้าแข่งขันรายการฟันดาบชิงชนะเลิศแห่งประเทศไทย ประจำปี 2554 ในประเภทฟอยล์บุคคลชาย ที่ซึ่งเขาอยู่ในอันดับที่ 25 ต่อมา ในวันที่ 6 กันยายน ของปีเดียวกันนี้ เขาได้เข้าแข่งขันประเภทเอเป้บุคคลชาย ที่ซึ่งเขาอยู่ในอันดับที่ 19 และในวันที่ 20 เมษายน พ.ศ. 2555 ร.อ.สุทธิพงษ์ สันติเทวกุล ได้เป็นผู้ให้เกียรติร่วมพิธีเปิดการแข่งขันแข่งขันฟันดาบเยาวชนชิงชนะเลิศแห่งประเทศไทย ประจำปี 2555 ที่จัดขึ้น ณ มหาวิทยาลัยศรีปทุม
พี.ซี.แอร์
พี.ซี.แอร์ เป็นสายการบินพาณิชย์แบบเช่าเหมาลำในประเทศไทย เป็นสายการบินที่เคยเปิดรับสมัครสาวประเภทสองเป็นลูกเรือด้วยนอกเหนือจากผู้หญิงตั้งแต่กำเนิด และเริ่มทดลองเที่ยวบินแรก เส้นทางกรุงเทพฯ-สุราษฎร์ธานี เมื่อวันที่ 15 ธันวาคม พ.ศ. 2554 โดยได้เริ่มให้บริการระหว่างประเทศรอบปฐมฤกษ์ในวันที่ 24 ธันวาคม พ.ศ. 2554 เป็นเส้นทางกรุงเทพฯ-เวียงจันทน์ ประเทศลาว และเริ่มบินจริงในวันที่ 23 มกราคม พ.ศ. 2555 เส้นทางกรุงเทพฯ-เทียนซิน เซินหยาง ประเทศจีนฝูงบินของ พี.ซี.แอร์ ประกอบด้วยเครื่องบิน Airbus A310-200 จำนวน 1 ลำ โดยจำนวนที่นั่งชั้นประหยัดทั้งหมด 210 ที่นั่ง และที่นั่งชั้นธุรกิจ 18 ที่นั่ง
การให้บริการของพี.ซี.แอร์ เป็นการให้บริการ การบินพาณิชย์แบบเช่าเหมาลำ โดยให้บริการจาก ท่าอากาศยานนานาชาติสุวรรณภูมิ กรุงเทพมหานคร และมีจุดหมายปลายทางหลักอยู่ที่ 
ท่าอากาศยานนานาชาติฮ่องกง, ท่าอากาศยานนานาชาติอินชอน และ จุดหมายปลายทางในเอเชีย
วีแกน
วีแกน (อังกฤษ: Veganism) คือการให้ชีวิตหลีกเลี่ยงจากอาหารที่ทำมาจากส่วนประกอบทั้งทางตรงและทางอ้อมของสัตว์ การงดอาหาร รวมไปถึงการมีส่วนร่วมในปรัชญา ที่ว่าด้วยการปฏิเสธ เครื่องอุปโภคบริโภค ที่ได้มาจากการทรมานสัตว์ ถึงแม้วีแกนจะไม่ได้เป็นศาสนาแต่ปรัชญาหลายอย่างสอดคล้องกับ ศาสนามณี จึงจัดให้อยู่ในพวกเดียวกับ ไญยนิยม เป็นพวกลัทธิเหตุผลนิยมนั่นเอง
เริ่มต้นในปี พ.ศ. 2478 โดยนายโดนันด์ วัตสัน ได้ก่อตั้งสมาคมวีแกน ในอังกฤษ ในตอนเริ่มต้นหมายถึง มังสวิรัติที่ยกเว้นผลิตภัณฑ์ทางอ้อมจากสัตว์เช่น ไข่ และนม ต่อมาแก้ไขเป็น แนวคิดที่ว่ามนุษย์ต้องอยู่ได้โดยไม่เบียดเบียนสัตว์ ปัจจุบันจึงใช้คำว่า ไดเอทารี่วีแกน (อังกฤษ: Dietary Vegan หรือ Strict Vegetarian) สำหรับผู้ที่ปฏิเสธการรับประทาน ไข่ และนมแทน และจัดให้มีการเฉลิมฉลอง เวิลด์วีแกนเดย์ ทุกวันที่ 1 พฤศจิกายน ของทุกปี เป็นวันวีแกน
หนังสือการปรุงอาหารที่เป็นที่รู้จักกันอย่างดีในหมู่ วีแกน คือ Rupert H. Wheldon's No Animal Food: Two Essays and 100 Recipes ได้กล่าวไว้ว่า ในการผลิตนมนั้น แม่วัวสาวจะต้องถูกบังคับให้ตั้งครรภ์ และลูกวัวจะถูกนำออกหรือมักถูกฆ่าโดยทันทีเพื่อใช้ทำไส้กรอก สำหรับไก่ไข่นั้น ทำให้ลูกไก่พันธุ์ไข่ตัวผู้ถูกฆ่าเพื่อการประหยัดอาหารสัตว์
กองทัพยูเครน
กองทัพยูเครน () เป็นกำลังทหารของยูเครน
ลิงเลซูลา
ลิงเลซูลา (; ) ลิงโลกเก่าชนิดหนึ่ง ที่เพิ่งถูกอนุกรมวิธานในปี ค.ศ. 2012 จัดว่าเป็นลิงชนิดใหม่ที่ถูกค้นพบเป็นครั้งแรกในรอบ 28 ปี ของทวีปแอฟริกา
ลิงเลซูลา มีจุดเด่น คือ มีใบหน้าที่โดดเด่น โดยมีแผงสีน้ำตาลยาวล้อมกรอบใบหน้าที่ยื่นยาวไร้ขน และมีจมูกสีขาวครีมเป็นสันดิ่งตรง
ลิงเลซูลา อาศัยอยู่ในป่าดิบในสาธารณรัฐประชาธิปไตยคองโก แถบแอฟริกากลาง โดยถูกแบ่งแยกออกจากลิงสกุลเดียวกันชนิดอื่น จากการแบ่งสายของแม่น้ำคองโก และแม่น้ำโลมามี ซึ่งนักวิทยาศาสตร์ได้จำแนกออกเป็นชนิดใหม่ ด้วยการวิเคราะห์พันธุกรรม
ลิงเลซูลา ถูกค้นพบครั้งแรกเมื่อปี ค.ศ. 2007 ระหว่างการสืบค้นในท้องถิ่นของคณะนักวิทยาศาสตร์ โดยชื่อ เลซูลา เป็นชื่อสามัญที่เรียกขานโดยนายพรานท้องถิ่น และได้รับการประเมินว่าลิงชนิดนี้อาศัยอยู่ในพื้นที่ 16,800 ตารางกิโลเมตร ใจกลางป่าคองโก ซึ่งการอาศัยในพื้นที่เล็ก ๆ นี้จะผลักให้ลิงเลซูลาขยับจากสถานะมีแนวโน้มใกล้สูญพันธุ์ สู่วิกฤตเสี่ยงสูญพันธุ์ภายในเวลาไม่กี่ปี
ธนูและลูกธนู
ธนูและลูกธนู () จัดเป็นอาวุธระยะไกล ที่ได้รับการจารึกไว้ในประวัติศาสตร์ว่าเป็นวิวัฒนาการที่สำคัญในเกือบทุกวัฒนธรรมโบราณ โดยการยิงธนูถือเป็นศาสตร์และศิลป์อย่างหนึ่งที่ผู้ใช้ต้องใช้เวลาฝึกฝนเป็นระยะเวลานาน ปัจจุบันธนูได้ถูกพัฒนามาเพื่อใช้ในการล่าสัตว์ และเพื่อใช้ในการกีฬาเท่านั้น
ธนูเป็นอุปกรณ์ที่ใช้คุณสมบัติการยืดหยุ่นของวัสดุ ซึ่งอาศัยหลักการพุ่งออกไปแบบโปรเจ็กไทล์และหลักอากาศพลศาสตร์ของลูกธนู เมื่อสายธนูได้ถูกง้าง และปล่อยออกมา จะทำให้เกิดการถ่ายเทพลังงานจลน์ของวัสดุที่เกร็งเกิดเป็นแรงผลักลูกธนู
ธนูไม่ได้เป็นอาวุธระยะไกลชนิดแรกที่มนุษย์ประดิษฐ์ขึ้น มันได้ถูกพัฒนาขึ้นมาจากหนังสติ๊กและหอกพุ่งแหลน ธนูเป็นสิ่งที่มนุษย์ประดิษฐ์ขึ้นมาเพื่อใช้ในการล่าสัตว์และป้องกันตัวตั้งแต่ยุคดึกดำบรรพ์ โดยเป็นอุปกรณ์ที่สำคัญต่อการดำรงชีพและการทหารของมนุษย์ในยุคโบราณ มีหลักฐานค้นพบหัวของลูกธนูโบราณที่ยังสภาพดีอยู่ประมาณ 64,000 ปีในถ้ำซิบูดูทวีปแอฟริกาใต้ และมีการค้นพบหินเหล็กไฟ (flint) ที่ถูกพันด้ามไว้ด้วยเอ็น ปีกลูกธนู (Fletching) ถูกทำด้วยขนนกติดกาวและผูกติดกับลำธนูตั้งแต่ช่วงยุคหินกลาง หรือประมาณ 16,000 ปีก่อนคริสตกาล
ธนูที่เก่าแก่ที่สุดที่ยังคงสภาพดีอยู่ คือ ธนูที่ทำด้วยต้นเอล์มจากเมืองโฮล์มการ์ด (elm Holmegaard bow) ประเทศเดนมาร์ก ซึ่งคาดว่ากำเนิดในช่วง 9,000 ปีก่อนคริสตกาล ธนูชนิดนี้เป็นคันธนูไม้ที่มีประสิทธิภาพสูงที่ปัจจุบันยังคงผลิตตามรูปแบบสไตล์เมืองโฮล์มการ์ดอยู่
องค์ประกอบพื้นฐานของธนูจะประกอบด้วยปีกธนูที่มีความยืดหยุ่น
ธนูประดิษฐ์ (Self Bow) เป็นธนูประดิษฐ์ในยุคแรกเริ่ม มีโครงสร้างไม่ซับซ้อน และมีขนาดเล็กสะดวกในการพกพาในพื้นที่จำกัดอย่างเช่น การล่าสัตว์ในป่า
ธนูยาว (Long Bow) เป็นธนูที่พัฒนาเพื่อใช้ในทางการทหาร โดยลักษณะของธนูส่วนปีกจะมีความยาวมากกว่าธนูสั้น เพื่อเพิ่มแรงส่งของลูกธนูให้ไกลขึ้น และเพิ่มอำนาจการทำลายล้างเพิ่มขึ้น ประเภทของธนูยาวจะแบ่งตามวัฒนธรรมต่างๆ เช่น ธนูยาวอังกฤษ, ธนูยุมิ (ธนูยาวญี่ปุ่น)
ธนูคอมโพสิท (Composite Bow) เป็นธนูที่มีส่วนประกอบของคันธนูหลายชิ้นส่วนมาประกอบเข้าด้วยกัน ธนูเตอร์กิส, ธนูสมัยราชวงศ์หมิง และ ธนูมองโกล
ทั้งนี้ธนูแบบดั้งเดิมยังมีแบบพิเศษอื่น ๆ อีกเช่น ธนูกักกุง (Gak Gung) ของเกาหลีที่ทำจากเขาควาย และธนูถักสายแอ่น (Cable-backed bow) ของชนเผ่าเอสกิโม
ธนูปีกโค้งกลับ (Recurve Bow) เป็นธนูสมัยใหม่ที่รูปทรงใกล้เคียงกับธนูยาวโดยมีเคล็ดลับที่ส่วนปลายปีกของธนูจะมีรูปทรงโค้งกลับเพื่อทำให้เกิดความแม่นยำในการยิงเพิ่มขึ้น และธนูสมัยใหม่จะมีอุปกรณ์เสริมต่างๆเพื่อเพิ่มความแม่นยำในการยิง
ธนูทดกำลัง (Compound Bow) เป็นธนูที่มีการพัฒนาด้วยหลักกลศาสตร์สมัยใหม่โดยการใช้รอกทดกำลัง
ส่วนประกอบหลักของลูกธนูคือก้านธนู (Shaft) หัวลูกธนู (Arrow head) อยู่ตรงส่วนหน้าของลูกธนู ปีกธนูและน็อก อยู่ตรงส่วนท้ายของลูกธนู ปัจจุบันก้านธนูมักทำจากเส้นใยคาร์บอนแทนวัสดุไม้แบบดั้งเดิมเพราะให้ความตรง, น้ำหนัก และความทนทานดีกว่า ความยาวของลูกธนูแบบดั้งเดิมจะขึ้นอยู่กับประเภทของธนูในแต่ละวัฒนธรรม ความยาวของลูกธนูสมัยใหม่จะมีความยาวประมาณ 22 - 30นิ้ว
เอชทีซี วันเอ็กซ์
เอชทีซี วันเอ็กซ์ เป็น สมาร์ตโฟนหน้าจอสัมผัส ที่ถูกออกแบบและผลิตโดย เอชทีซี โดยใช้ระบบปฏิบัติการแอนดรอยด์ ไอศกรีมแซนด์วิช 4.0.3 ที่มาพร้อมกับ เอชทีซีเซนส์ 4.0 โดยใช้เทคโนโลยีซีพียูประมวลผลแบบ ควอด-คอร์ ทำให้เป็นโทรศัพท์มือถือเอชทีซี ที่มีความเร็วที่สุดในขณะนี้โดย เอชทีซี วันเอ็กซ์ ได้ถูกเปิดตัวในงาน โมบายล์ เวิลด์ คองเกรส ในวันที่ 26 กุมภาพันธ์ พ.ศ. 2555 ซึ่งเป็นรุ่นท็อปหรือรุ่นที่สูงที่สุดของ เอชทีซีวัน
วันเอ็กซ์ใช้ ระบบปฏิบัติการแอนดรอยด์ ไอศกรีมแซนด์วิช 4.0.3 ที่มาพร้อมกับ เอชทีซีเซนส์ 4.0โดยสามารถอัปเดตเป็นแอนดรอยด์ 4.0.4 และ เซนส์ 4.1 ได้ในประเทศในโซน ยุโรป, ตะวันออกกลาง, อเมริกา และออสเตรเลีย นอกจากนั้นจะได้บริการจัดเก็บข้อมูลออนไลน์ของ ดร็อปบ็อกซ์ 25 GB ฟรี 2 ปี
วันเอ็กซ์ใช้ ซีพียู เอ็นวีเดีย เทกรา 3 (NVIDIA Tegra 3) ARM Cortex-A9 ควอด-คอร์ 1.5 GHz ส่วนแรมมี 1 GB และแบตเตอรี 1,800 mAh พร้อมทั้ง dual-band 802.11n WiFi radio ,บลูทูธ 4.0 ที่มาพร้อมกับ apt-X, จีพีเอส (GPS), เอ็นเอฟซี (NFC) และมีหน่วยความจำ 2 GB
โดยวันเอ็กซ์มีปุ่ม 3 ปุ่ม คือ ปุ่มเปิด/ปิดเครื่อง ที่ด้านบนตัวเครื่อง และ ปุ่มเพิ่ม/ลดเสียง ที่ด้านขวาของตัวเครื่อง ส่วนด้านหน้าจอ มีปุ่มสัมผัสอยู่ 3 ปุ่มคือ ปุ่มกลับ (Back) ,ปุ่มหน้าแรก (Home) และปุ่มแอปพลิเคชันล่าสุด (Recent Application)
ด้านซ้ายมี ไมโคร ยูเอสบี 2.0 และถ่ายโอนข้อมูลผ่าน HDMI 1080p ได้ ด้านบนเครื่องมีรูหูฟัง 3.5 mm และมีไมโครโฟนสเตอริโอ 2 ที่ และลำโพง 2 ที่ ด้านหน้ามี ไฟแอลอีดี สำหรับแสดงการแจ้งเตือน โดยสีเขียวกะพริบคือการแจ้งเตือน สีแดงกะพริบแสดงว่าแบตเตอรีใกล้จะหมด และ หากมีไฟสีแดงค้างคือกำลังชาร์จแบตเตอรีอยู่
วันเอ็กซ์มีหน้าจอ ความละเอียด 1,280x720 พิกเซล(RGB matrix) หน้าจอแอลซีดีไอพีเอส โดยมีค่า PPI อยู่ที่ 312 พิกเซลต่อนิ้ว โดยหน้าจอใช้จอ กอริลลากลาส 2.0 ซึ่งมีความแข็งแรงมาก
วันเอ็กซ์นี้มีแบตเตอรี 1,800 mAh (มิลลิแอมแปร์)
โดยอุปกรณ์นี้มาพร้อมกับ บีตส์ ออดิโอ By Dr.Dre
โดยหูฟังของบีตส์ในบางประเทศจะถูกขายรวมมาด้วย คือประเทศ สหราชอาณาจักร, สวีเดน, เยอรมนี, สิงคโปร์ และ ซาอุดิอาราเบีย ส่วนในแคนาดาของเครือข่าย Rogers และสหรัฐอเมริกาของ AT&T ไม่ได้มีหูฟังบีตส์แถมมาด้วย และที่ออสเตรเลีย จะมีหูฟังของเอชทีซี ที่มีสีเหมือนกับตัวเครื่องแถมมาด้วย
โดยกล้องหลักมีความละเอียด 8 ล้านพิกเซล โดยมีรูรับแสง f/2 ,ออโตโฟกัส และ แอลอีดีแฟลช ที่มีชื่อว่า เอชทีซี สมาร์ตแฟลชพร้อมกับการปรับแสงสว่าง 5 ระดับ และมีเอชทีซี อิมเมจ ชิพ มาด้วย โดยการถ่ายภาพสามารถถ่ายได้ใน 0.7 วินาที และ 0.2 วินาที ต่อภาพ โดยสามารถถ่ายได้เร็วกว่า ซัมซุง กาแลคซีเน็กซัส ส่วนกล้องวิดีโอ สามารถบันทึกภาพในความละเอียด เอชดี 1080p ที่ 30 ภาพต่อวินาที และ 10 เมกาบิตต่อวินาทีโดยวิดีโอแบบสโลว์โมชัน จะบันทึกได้ในความละเอียด 432p (768 x 432 พิกเซล) รวมถึงการถ่ายแบบ เอชดีอาร์ (High Dynamic Range) และ พาโนรามา ซึ่งวันเอ็กซ์จะไม่มีปุ่มสำหรับถ่ายภาพโดยเฉพาะ
ส่วนกล้องหน้า มีความละเอียด 1.3 ล้านพิกเซลและสามารถถ่ายวิดีโอได้ในความละเอียด 720p ที่ 30 ภาพต่อวินาที และ 5 เมกาบิตต่อวินาที
หน่วยประมวลผลภาพใช้ เอชทีซี อิมเมจชิพ ซึ่งมีใช้ใน เอชทีซีวัน ทุกๆรุ่น
ทองเนื้อแท้
ทองเนื้อแท้ บทประพันธ์ของ ชโนวรรณ วิสุทธิ์ ได้ถูกนำมาสร้างเป็นละครโทรทัศน์ เมื่อปี พ.ศ. 2551 ผลิตโดย บริษัท โก ออน เอ็นเตอร์เทนเม้นท์ จำกัด โดยผู้จัด วรายุทธ มิลินทจินดา,ปรารถนา สัชณุกร กำกับการแสดงโดย ยุทธนา ลอพันธ์ไพบูลย์
ออกอากาศ : เวลา 20.30 น. ทุกวันศุกร์ - เสาร์ – อาทิตย์ทางสถานีวิทยุโทรทัศน์ไทยทีวีสีช่อง 3 เริ่มออกอากาศตอนแรกวันเสาร์ที่ 31 พฤษภาคม พ.ศ. 2551 จนถึงวันที่ 28 มิถุนายน พ.ศ. 2551
สหรัถ สังคปรีชา -- นพนัย -- 
ผู้ชายจิตใจดี นุ่มนวล มีเสน่ห์ต่อเพศตรงข้าม ขยัน อดทน มั่นคงในความรัก เป็น คนลึกซึ้ง โรแมนติก ยอมทนได้เพื่อให้คนที่ตัวเองรักมีความสุข แม้จะเป็นความเจ็บปวดของตัวเอง
พรชิตา ณ สงขลา -- นวลทอง -- 
หญิงสาว สวย เป็นเด็กกำพร้าแม่ตายแต่เล็ก เป็นคนสู้ชีวิตยึดมั่นในความดีและ ความกตัญญูรู้คุณเป็นที่ตั้ง เกลียดความไม่ถูกต้อง รักเดียวใจเดียว แต่ต้องพบกับความทุกข์ในความรัก เพราะมักจะเห็นแก่ความสุขของคนอื่นก่อนตัวเอง ยอมทำทุกอย่างเพื่อผู้มีพระคุณ
พิษณุ นิ่มสกุล -- แทน -- 
ผู้ชายใจดี ขี้สงสาร ใจอ่อน จนบางทีดูเหมือนอ่อนแอ หลงรักนวลโดยไม่รู้ว่าเป็น ความรักแบบพี่น้อง เผลอไผลได้เสียกับน้องหนู และเพิ่งรู้ใจตัวเองว่ารัก จึงเฝ้าดูแลน้องหนูด้วยความจงรักภักดี ทนมองคนรักแต่งงานอยู่กินกับคนอื่นทั้งที่น้องหนูตั้งท้องกับตนแต่ก็ไม่เคยปริปาก สุดท้าย ต้องรับเลี้ยงลูกคนเดียวเพราะน้องหนูตาย
ชิดจันทร์ รุจิพรรณ -- น้องหนู --
หญิงสาว อ่อนแอ ขี้โรค มีน้ำใจ แต่หลงผิดเพราะความรักบังตา สุดท้ายก็ต้อง ตายเพราะความอ่อนแอ ของตัวเอง
พิมลรัตน์ พิศลยบุตร -- พรสวรรค์ --
ผู้หญิงสวยฉาบเช่นดอกไม้พลาสติก แต่งตัวจัด บ้าวัตถุ เอาแต่ใจตัว ขี้อิจฉา ไม่รู้ ผิดชอบชั่วดี เพราะถูกเลี้ยงดูมาแบบผิดๆ แต่ก็มีความดีที่กตัญญู ช่วยเหลือครอบครัวในสถานการณ์คับขัน แต่เพราะไม่เคยพบรักแท้ มีเพศสัมพันธ์ครั้งแรกเพราะต้องขายตัวใช้หนี้แทนพ่อ จึงไม่รู้จัก ความรักเป็นอย่างไร สุดท้ายติดเอดส์ จึงเดินหน้าทำทุกทางเพื่อเงินและความสุขสบาย แต่ก็ ต้องแพ้ภัยตัวเองและจบชีวิตในที่สุด
พิเชษฐ์ไชย ผลดี -- ปัญญา -- 
เกเร พูดจาขวานผ่าซาก นับถือวัตถุเหมือนพี่สาว แต่สุดท้ายชีวิตหักเห เพราะ ความเลือดร้อนทำให้ ฆ่าคนตาย ชีวิตต้องระหกระเหินหนีตำรวจ สุดท้ายกลับใจเป็นคนดี แต่ก็ต้องพบโศกนาฏกรรม เพราะ ช่วยชีวิตแม่ เป็นการทำดีครั้งสุดท้ายก่อนตาย
ธนากร โปษยานนท์ -- ณรงค์ -- 
นักธุรกิจเงินหนา เห็นผู้หญิงเป็นเหยื่ออารมณ์ คิดว่าเงินซื้อทุกอย่างได้ ซื้อตัว นวลทองมาเป็นเมีย สุดท้ายหลงรักนวลทองด้วยใจจริง พยายามเปลี่ยนแปลงตัวเองเพื่อเอาชนะใจนวลทองแต่ไม่เป็นผล ยอมแพ้ความดีของนวลทอง และยอมแพ้ต่อรักแท้ของนพนัย คืนอิสระให้นวลทองในที่สุด
เกรียงไกร อุณหะนันท์ -- พจนา --
สามีแสนดีของศรีบังอร เป็นผู้ชายอบอุ่น รักครอบครัว ยุติธรรม แต่ถูกมรสุม เศรษฐกิจทำให้ธุรกิจล้มละลาย แต่ก็ยังสู้ สุดท้ายยอมแพ้เพราะความเสียใจที่ลูกตาย
สุพรรณษา เนื่องภิรมย์ -- ศรีบังอร -- 
เป็นทั้งภรรยาและแม่ที่แสนดี จิตใจดีมีเมตตา รักครอบครัวและรักนวลทอง เหมือนลูกแท้ๆ แต่ก็ถูกมรสุม ทั้งเรื่องธุรกิจและสุขภาพ แต่เพราะพลังใจเข็มแข็งทำให้อยู่รอดและมีพลังมากพอจะทำดีต่อทุกคน
คณะทันตแพทยศาสตร์ มหาวิทยาลัยเชียงใหม่
คณะทันตแพทยศาสตร์ มหาวิทยาลัยเชียงใหม่ (อังกฤษ: Faculty of Dentistry, Chiang Mai University) จัดตั้งเมื่อวันที่ 31 มีนาคม พ.ศ. 2515 นับเป็นคณะลำดับที่ 9 ของมหาวิทยาลัยเชียงใหม่ และเป็นคณะทันตแพทยศาสตร์ที่จัดตั้งขึ้นเป็นลำดับที่ 3 ของประเทศไทย
จากจุดเริ่มต้นการให้การรักษาทางทันตกรรมแก่ชาวเชียงใหม่ ในฐานะแผนกหนึ่งของโรงพยาบาลนครเชียงใหม่สังกัดกรมการแพทย์ กระทรวงสาธารณสุข ตั้งแต่ปี พ.ศ. ๒๔๙๘ จนกระทั่งถึงปี พ.ศ. ๒๕๐๒ มีการจัดตั้งคณะแพทยศาสตร์ มหาวิทยาลัยแพทยศาสตร์ขึ้น แผนกทันตกรรม โดยมีทันตแพทย์หญิง ดร.ถาวร อนุมานราชธน เป็นหัวหน้าแผนก จึงมีฐานะเป็นแผนกทันตกรรม คณะแพทยศาสตร์ โรงพยาบาลนครเชียงใหม่ มหาวิทยาลัยแพทยศาสตร์ ต่อมามีการโอนย้ายคณะแพทยศาสตร์เข้าสังกัดมหาวิทยาลัยเชียงใหม่ แผนกทันตกรรมจึงเปลี่ยนเป็นแผนกหนึ่งของคณะแพทยศาสตร์ มหาวิทยาลัยเชียงใหม่ ในปี พ.ศ. ๒๕๐๘
แผนกทันตกรรม คณะแพทยศาสตร์ มหาวิทยาลัยเชียงใหม่ เริ่มเปิดสอนสาขาทันตแพทยศาสตร์ในส่วนภูมิภาคเป็นครั้งแรกปี พ.ศ. ๒๕๐๙ โดยขณะนั้นเริ่มทดลองรับนักศึกษา ๒ คน และคณาจารย์ที่ทำการสอนก็เป็นทันตแพทย์ในแผนกทันตกรรมของคณะแพทยศาสตร์นั่นเอง ประกอบด้วยอาจารย์ประจำเพียง ๙ ท่าน
ในปี พ.ศ. ๒๕๑๑ สำนักนายกรัฐมนตรี มีประกาศยกฐานะแผนกทันตกรรม ขึ้นเป็นภาควิชาทันตแพทยศาสตร์ สังกัดคณะแพทยศาสตร์ มหาวิทยาลัยเชียงใหม่ นับแต่นั้นเป็นต้นมาขอบเขตการทำงานและการรับนักศึกษาเข้าศึกษาแต่ละรุ่นเพิ่มมากขึ้นเป็นลำดับ จนกระทั่งในวันที่ ๓๑ มีนาคม พ.ศ. ๒๕๑๕ มีประกาศสำนักนายกรัฐมนตรีให้มีการจัดตั้งเป็นคณะทันตแพทยศาสตร์ มหาวิทยาลัยเชียงใหม่ อันเป็นคณะในลำดับที่ ๙ ของมหาวิทยาลัยเชียงใหม่ และเป็นคณะทันตแพทยศาสตร์แห่งแรกที่จัดตั้งขึ้นในเขตภูมิภาค มีอาจารย์ ทันตแพทย์หญิง ดร.ถาวร อนุมานราชธน ดำรงตำแหน่งคณบดีคนแรก
สถานที่ทำงานเดิมในช่วงที่เป็นแผนกทันตกรรมนั้น อยู่บนชั้นสองของอาคารซึ่งเป็นส่วนหนึ่งของตึกผู้ป่วยนอกของคณะแพทยศาสตร์ โรงพยาบาลนครเชียงใหม่ ห้องทำงานของแผนกทันตกรรมจะมีอยู่ ๒ ห้อง ซึ่งประกอบด้วยห้องตรวจ ห้องเอกซเรย์ และห้องอุดฟันที่ใช้ร่วมกัน ๑ ห้อง และห้องถอนฟันอีก ๑ ห้อง โดยอาจารย์ทันตแพทย์ที่ทำการสอนจะหมุนเวียนกันเป็นอาจารย์แต่ละห้อง และหลังจากที่ได้เป็นภาควิชาทันตแพทยศาสตร์เมื่อปี พ.ศ. ๒๕๑๑ แล้วก็ยังคงใช้ห้อง ๒ ห้องนั้นเป็นสถานที่ทำงานอยู่ จนกระทั่งปี พ.ศ. ๒๕๑๒ คณะแพทยศาสตร์ย้ายสถานที่ทำงานไปยังตึก ๗ ชั้นที่สร้างใหม่ ภาควิชาทันตแพทยศาสตร์จึงดัดแปลงอาคารเดิมที่อยู่ เป็นห้องทำงานของภาควิชา และแม้จะได้รับการประกาศเป็นคณะทันตแพทยศาสตร์แล้ว ก็ยังใช้สถานที่นี้ทำการสอน การวิจัย และบริการผู้ป่วยเรื่อยมาจนถึงปี พ.ศ. ๒๕๑๙ ด้วยการรับนักศึกษาที่เพิ่มขึ้นในแต่ละปีและงานในสาขาต่างๆ มีบุคลากรเพิ่มขึ้น ประกอบกับสถานที่เดิมของคณะทันตแพทยศาสตร์ค่อนข้างคับแคบ คณะฯ จึงได้รับการอนุมัติให้สร้างอาคารที่ทำการถาวรขึ้นในที่ดินของมหาวิทยาลัยเชียงใหม่ จำนวน ๑๑ ไร่ บนถนนสุเทพ ตรงข้ามวัดสวนดอก ปัจจุบันมีอาคารสำนักงาน ห้องบรรยาย ห้องปฏิบัติการ คลินิก และศูนย์วิจัยต่างๆ รวมทั้งสิ้น ๙ อาคาร
ชัยพล จูเลี่ยน พูพาร์ต
ชัยพล จูเลี่ยน พูพาร์ต เป็น นักแสดงชาวไทย ที่มีเชื้อสายไทย-เบลเยียม สังกัด สถานีวิทยุโทรทัศน์ไทยทีวีสีช่อง 3
ชัยพลมีชื่อเต็มว่า "ชัยพล จูเลี่ยน พูพาร์ต" ชื่อเล่นว่า "นิว" เกิดวันที่ 27 กุมภาพันธ์ พ.ศ. 2533 ที่ กรุงเทพมหานคร เป็นหลานชายแท้ๆของ ไมเคิล พูพาร์ต และ โอลิเวอร์ พูพาร์ต และเป็นลูกพี่ลูกน้องกับบาส สุรเดช พินิวัตร์
ผลงานเริ่มต้นในวงการบันเทิงนั้นคืองานโฆษณา อาทิ KFC , DTAC เป็นต้น ก่อนจะเข้ามารับบทบาทนักแสดงเต็มตัวกับละครเรื่องแรกในชีวิตคือ แก้วล้อมเพชร โดยละครเรื่องนี้เป็นการรวมนักแสดงเลือดใหม่ของทาง เอ็กแซ็กท์ ซึ่งถือเป็นการแจ้งเกิดให้กับนักแสดงหน้าใหม่หลายคนรวมถึงตัวเขาเองด้วย ซึ่งต่อมาก็มีงานละครเข้ามาเรื่อยๆ โดยแต่ละเรื่อง ส่วนมากมักได้รับบทเป็นตัวร้ายแทบจะเรียกได้ว่าเป็นโลโก้ตัวร้ายหน้าใหม่ของค่ายเอ็กซ์แซ็กท์เลยก็ว่าได้
ปี พ.ศ. 2554 นิวก็ได้รับโอกาสจาก หม่อมหลวงพันธุ์เทวนพ เทวกุล ให้รับบทบาทในภาพยนตร์เรื่องแรกคือ อุโมงค์ผาเมือง ปีถัดมาได้รับการทาบทามอีกครั้งจากหม่อมหลวงพันธุ์เทวนพ เทวกุล กับบท “เคน กระทิงทอง” ตัวละครอันลือเลื่องในนิยายอีโรติกของไทยที่นำมาทำเป็นภาพยนตร์อีกครั้ง เรื่อง จันดารา ปฐมบท และ จันดารา ปัจฉิมบท โดยผลงานเรื่องนี้ทำให้ชื่อเสียงของชัยพลถูกวิพากษ์วิจารณ์ไปทั่วเว็บไซต์ต่างๆ ในความใจถึงของเขาที่ต้องแสดงความสามารถในการเล่นฉากเลิฟซีนที่มีมากมายหลายฉาก ซึ่งเมื่อภาพยนตร์ถูกฉายออกไปก็ทำให้ชื่อของนิวเป็นที่รู้จักและมีงานอีเว้นท์เข้ามาแบบไม่ขาดสายเลยทีเดียว